Lokal na kasaysayan sagkod an manlainlain na mga “Bikol” | Magbikol Kita\nPublished on Sunday, July 26, 2020, 2:17am\nSa sarong artikulong ipinublikar kan 1967, nasambit kan Amerikanong historyador na si John Larkin, na an kawaran nin (o kadidikit na) mga pag-adal sa kasaysayan kan mga lugar sa luwas kan Manila sagkod Katagalugan, partikular sa mga rural na mga banwaan, saro sa mga problema sa pagsurat kan kasaysayan kan Pilipinas. Kan dekadang nasambit, lumbod pang marhay an pag-adal kan manlainlain na mga rehiyon, probinsya, syudad, sagkod munisipalidad, o an inaapod na local history. Kun igwa man nin nagkapirang naisurat, bakong sopistikada an saindang mga metodo, dawa pa igwa sinda nin mga primaryang burabod na hali sa mga artsibo. Kun igwa man nin mga maray-maray, an mga kasaysayan na ini manungod sa Cordillera o Sulu. Susog ki Larkin, dai pang gayo naaadalan an ibang mga Kristyanong grupo arog nin mga Pampangan, Bisaya, Bikolano, asbp.\nMas tinawan nin panahon kan mga historyador an pagsurat nin mga inaapod na “national” o “general histories” kan Pilipinas kaidto. Tinawan ninda nin urog na importansya an mga ‘darakulang’ pangyayari sa Manila sagkod sa mga kataraid kaining probinsya (Batangas, Laguna, Cavite, sagkod Bulacan), an eksenang politikal sa gobyerno nasyonal, siring man an mga agi-agi kan mga prominenteng persona o kan mga “bayani.” Maray na halimbawa kaini an Revolt of the Masses: The Story Bonifacio and the Katipunan sagkod History of the Filipino People ni Teodoro Agoncillo. The First Filipino ni Leon Ma. Guerrero, Between Two Empires ni Theodore Friend, an mga libro ni Greogorio Zaide, asbp. “An malain lugod kaiyan,” sabi kan Heswitang historyador na si Fr. Francisco Mallari, “baad isipon nin mga tawo na an kasaysayan kan Manila (o kan Katagalugan) iyo na an kasaysayan kan Pilipinas, o kaya an Manila an Pilipinas!” Kaya nasa background saná kan kabisera an mga lokalidad.\nIgwa man nin tendensya an “national history” na i-postular an pagkaparareho kan pagdanas kan sarong pangyayari—na kun ano an nangyari sa Manila (o sa Katagalugan), iyo man an nangyari sa ibang rehiyon o probinsya. An isyu kan friar estates sa Calamba (kun sain inquilino an pamilya ni Rizal) sarong maray na halimbawa kaini. Susog ki Filomeno Aguilar Jr. lokalisado saná ini sa Katagalugan. Bako ining isyu sa mga taga-Mindoro, kun sain may 20,000-ektaryang daga an mga Rekoletos sagkod sa mga taga-Cebu kun sain igwang mga daga an mga Agustino. An kumbensyunal na pagsurat nin kasaysayan minasabi na garo baga isyu an friar estates sa bilog na Pilipinas, alagad bako man. Nagkataon sana gayod na si Rizal an ehemplo kaya naging ‘nasyunal’ ini.\nPara maresolba an siring na mga problema, kaipuhan na urog pang adalan an mga manlainlain na lokalikad sa Pilipinas, isurat an mga naratibong nakapalibot digdi, urog na an mga madali nang malingawan, tangarig makakua nin mga datos na masuplay kan inapod ni Larkin na “building blocks” sa pagbilog nin “substansyal na edipisyo para sa pagsurat kan satuyang kasaysayan.”\nKan dekada 70, dinangog kan mga historyador—banyaga man o Pilipino—an pangapudan ni Larkin. Naging prolipikong interes an lokal na kasaysayan nin Pilipinas sadkod sa nagsunod na duwang dekada. Kadaklan sa mga pag-adal, nagpokus sa manlainlain na mga etnolingwistikong mga grupo sa luwas kan Katagalugan, pinaghurup-hurupan an pagkakalain sa “sentro” kan saindang pagdanas kan kolonyalismo, sagkod nagsurat nin kasaysayan na awtonomiko sa kabisera. An mga pag-adal ninda Larkin (Pampanga), Alfred McCoy (Iloilo), Michael Cullinane (Cebu), Bruce Cruikshank (Samar), sagkod Norman Owen (Kabikolan), pira saná sa mga marhay na halimbawa kaini. Igwa man nin kontribusyon an mga Pilipinang historyador, arog nina Rosario Mendoza Cortes, kagsurat kan Pangasinan: 1572-1800 (1974) sagkod Milagros Guerrero, kagsurat kan Luzon at War (1977).\nKan dekada 80, naging prolipiko man an pagsurat kan kasaysayan nin Bikol sa panginot ni Norman Owen, kagsurat kan Prosperity without Progress na ipinublikar kan 1984. Base ini sa saiyang disertastyon sa Michigan kan 1976. Dai man matatawadan an kontribusyon ni Fr. Paco Mallari. Kan 1983, naipublikar nya sa Philippine Studies an pinakainot nyang artikulo dapit sa Bikol, kun sain tinukar nya an kasaysayan sa likod kan pangaran kan kalye Dinaga sa Naga. Puon kan na-assign siya sa Xavier University kan 1985, sunud-sunod an mga naipublikar nyang mga artikulo dapit sa Bikol sagkod an saiyang inot na libro, an Ibalon Under Storm and Siege kan 1990. Kan 1988, naipublikar ni Danilo Madrid Gerona an From Epic to History: A Brief Introduction to Bikol History. Dawa sarong cursory study, ini an primerong pagpurbar nin pagsurat kan kasaysayan nin Bikol puon precolonial period sagkod sa pagtapos kan Gyera kan 1945. Dakulang kontribusyon man an mga panurat ni Stephen Henry Totanes dapit sa mga principalia sa Sorsogon kan panahon nin mga Amerikano, urog na an Sorsogon, 1900-41: Principalia Politics and Economic Development (1990) sagkod Ang Pagbabagong-Anyo ng Principalia sa Kapanahunang Amerikano Kabikolan, 1900-46 (1999), na saiyang tesis para sa MA sagkod doktorado sa kasaysayan sa UP Diliman.\nKan 1990, sa panginot ni Fr. Raul Bonoan, SJ, sagkod kan Philippine National Historical Society (PNHS), natawan nin nasyunal na atensyon an kasaysayan kan Bikol kan ginibo an ika-11 kumpersenya sa lokal na kasaysayan sa Ateneo de Naga. Susog ki Dr. Francis Navarro, na kaidto sarong hoben na paratukdo asin ngunyan propesor sa Ateneo de Manila University, ilinaag ni Fr. Bonoan an Bikol sa mapa kan Pilipinas, dangan ipinamidbid nya an rehiyon (sagkod an kasaysayan kaini) sa mga historyador na nakabase sa Manila kan dinara niya an kumperensya sa Naga. Yaon kaidto an mga batikan na mga historyador na sina Fr. John Schumacher, SJ, Fr. Rolando S. dela Goza, CM, Isagani Medina, Luis Dery, Eden Gripaldo, asbp, na nagbarasa kan saindang mga papel manungod sa Bikol. An proceedings kan nasabing kumperensya ipinublikar sa The Journal of History kan 1992.\nSagkod ngunyan, padagos pang nagbubuskad an pag-adal nin lokal na kasaysayan sagkod kasaysayan kan Bikol. An mga estudyante sa masterado sagkod doktorado na nag-aadal nin kasaysayan sa Manila, halimbawa, inaaradalan an saindang mga probinsya, syudad, o munisipalidad na ginikanan. Susog sa sarong post ni Vicente Rafael, mas lokalisado sagkod espesyalisado na an direksyon kan kadaklan sa mga pag-aadal ngunyan sa kasaysayan kan Pilipinas.\nKundi sa kadakulan kan mga pag-adal sagkod nasurat kaini sa nakalihis na apat na dekada, masasabi ta na daw na nakatipon na kita nin sapat na “building blocks” sa pagsurat nin mas inklusibong kasaysayan kan nasyon?\nAn anuman na proyekto nin pagrumpag nin sentro, o an pagprobinsyalisar kaini, igwang kaibanan na peligro: an pagmukna nin (mga) panibagong sentro, kun siring, nin panibagong marhen. Maninigo sanáng likayan ini. Siguraduhon ta na inklusibo an pagsurat kan kasaysayan kan Bikol, diperensyado, sagkod may pagmidbid sa pluralidad nin mga pagdanas kan nakaagi. Saro pang peligro susog ki Dipesh Chakrabarty, kagsurat nin Provincializing Europe, an pagpostular na pareho sa mga panibagong muhon an ekspiryensya kan panibagong sentro, Alagad, inuutro sana kaini an mga tendensya kan mga naratibo na nakasentro sa Manila o sa Katagalugan.\nSa pagsurat nin kasaysayan kan Bikol, kun siring, maninigo sanáng ibitaran an pagsurat nin naratibo na naka-sentro sa Naga o sa inaapod na “Bikol Sentral” ta bako saná man Naga an Bikol. May mas mahiwas pang kadagaan ini sa luwas nin Maugmang Lugar dawa pa Naga an kinokonsiderar na kultural sagkod historikal na kabisera nin Bikol. Igwa nin manlainlain na Bikol, “Bikols of the Philippines,” sabi ngani kaiyan ni Lilia Realubit. Igwa man nin sadiring eksperyensya an Rinconada, Lagonoy, Albay, Sorsogon, Masbate, Catanduanes, Ticao, Burias, asbp, na lain man sa Naga. Ini an mga “building blocks” na dapat ta pang maisurat dangan ipalaman sa kasaysayan nin Pilipinas. Kun hihilingon ta an mga naisurat na nin mga historyador nin Bikol, yaon man kita sa tamang direksyon.\nIni an mga kamawutan kolum na ini—na isaysay an manlainlain na mga “Bikol” sa kasaysayan. Kaipuhan isaysay an mga ini, urog pang adalan, paghurup-hurupan, dangan isurat ta, ngarig dai ta saná magkarilingawan, sagkod magdanay sa satuyang girumdom, maglihis man an panahon.


An taonan na O’Bikoliana Lectures Series pigpartisiparan o pig-ayunan nin mga piling Bikolano na eksperto sa linya nin musika asin nakaka-intiendi saka nag-aaram kan saindang pig-sasabi.\nAn mga parataram asin reactors hali sa mga darakulang universidad sa Albay, Camarines Sur asin Naga.\n“Magayon an musikang Bikolnon” an titulo kan kanta ni Alma Ros, sarong Nagueṅa, na nanggana sa 2nd Bikol Music Festival kan 1983.\nBurunyog an gabos bako lang mga eksperto kundi pati mga ordinaryong Bikolanong na nag-antabay na madahom an tanog Bikol orog na kun an gamit na lyrics iyo an lunguaheng Bikolnon.\nSegun sa saro sa mga nagtaram, an kalag o espiritu kan kanta yaon sa lengguahe maski siisay an compositor kan melodiya.\nMaski sikat an nagkakanta arog kan Bikolanang si Nora Aunor na taga-Iriga, o si Victor Wood na Buhinon, Rhodora Silva kan Sipocot, Imelda Papin kan Presentation, si Carmen Camacho kan Catanduanes, o si Bugoy Drilon kan Ocampo dai man aram kan mga taga-Manila o taga- Mindanao na tagahanga o maski sa abroad na Bikolana palan sinda asin orgolyo kan ronang Bikol.\nIkaduwa, sabi kan saro man na nagtaram an mahalaga sa likod kan musikang Bikolnon iyo an colaborasyon (collaboration) o pagtarabangan kan gabos na imbuelto sa sarong kanta maguin an kompositor kan melodiya, an nagsurat kan lyrics, an mga miyembros kan banda o orchestra dapat magtarabangan para sa sarong pangaturogan na maibalangibog an sonata na mapabisto kan magayon na musikang Bikolnon na iyo an pinaka sa gabos.\nDapat mayong irisipan kundi saro sana an direksyon iyo na mapa-orog an musikang Bikolnon.\nSa huroron kan apat sinda gabos nagtutubod na dapat permi asin padakulon an mga fiesta nin turugtugan o karantahan kan musikang Bikolnon tanganing makapili kan mga pinaka-magagayon hali sa anom na provincias asin pitong ciudades kan ronang Kabikolan.\nSa radyo ngani asin telebisyon dapat pinapatugtog bako lang semanal kundi aro-aldaw an mga magagayon na recordings, tapes o plaka kan musikang Bikolnon.\nKan dekada 80 sagkod 90 an mga sikat kadtong Bikol songs arog kan “Bikolano Ako”, “Ranga”, “Sarong Bangui”, “Boses ni Lolo”, nadadangog sa aire por medyo kan manlaen-laen na radio stations sa Bikol.\nNgonyan baga mayo na maski an rap-rap ni Andrew E. na taga-Bula silencio na.\nKadto may mga ralabanan an mga compositor sa Partido, Rinconada asin Naga, kadto may mga politikong nagsusurog kan musikang Bikolnon arog ka Villafuerte asin Fuentebella pero ngonyan mayo na baga.\nSaro pang suhestyon kan mga nakadangog kan duwang oras na webinar na nadangog kan mga Atenista, asin Coligeala sa Canada, sa Europa, sa Australia, sa Tsina partikularmente sa Hongkong asin Taiwan, sa Singapore asin sa Middle East iyo na madangog man daw ninda na magkanta sa tataramon na Bikol halimbawa “Si Nanay, Si Tatay” si Vice-Governor Papin, si Guy sa kantang “Kudot-kudotan”, si Victor Kahoy magkantang “Ano daw idtong sa gogon”, asin si Bugoy Drilon “Pantomina”.\nApesar na famuso na sinda garo baga supog na magkanta nin mga purong Bikolanong sonata.\nPuerte an naguin bunga kan proyektong idto kan Ateneo de Naga HS 66 na may legacy project na O’Bikoliana Library sa Ateneo asin taonan na lecture series na nagtotokar kan dapit sa lenguahe, kultura asin estorya kan Bikolandia.\nPigpupunduhan an proyekto kan mga 66rs bako lang digdi sa lokal kundi pati sa Metro Manila asin kan mga asensado nang batchmates sa abroad poon pa kan 2016 sa okasyon kan ika-50ng kompleanyo kan saindang high school batch.\nAn muyang sabihon kan O’Bikoliana iyo an O’B na duwang primerong letra kan pangaran ni Fr. James O’Brien SJ., an Jesuitang maestro sa Ateneo na nagtaong importancia sa lenguaheng Bikolnon ta segun saiya mas magayon asin makolor pa kesa sa tataramon na English.\nSi Fr. O’Brien namundag kan Septembre 8, 1927 sa New York City, nagtukdo sa Ateneo kan dekada 60-70 asin pig-introducir niya an subject na Bikol Culture.\nSiya an nagmukna kan literary magazine sa high school na An Maogmang Lugar, boot sabihon an Bikolandia bako lang an Naga.\nSiya an nagwalat kan high school subject na Bikol Culture na pig-adalan kan mga eskwela dapit sa kultura, lenguahe, asin estoryang Bikolnon.\nSiya an nagsadol sa mga juven na Bikolano na dai pagbayaan an Kabikolan, mag-estar digdi asin pa-asensuhon ini, asin mag-adal nin agrikultura sa pagtubod na an pagtanom asin pag-uma iyo an tunay na harigui kan ekonomiya.\nAn replay kan webinar pwede pang maantabayanan sa Youtube maski anong oras ngonyan.\nSalamat asin congratulations sa Ateneo HS ‘66 espesyalmente ki Prof. Gregorio “Goyo” Castilla Ph.D. na naka-base sa Las Vegas USA, an pinakapusog na harigui asin matagas na poste kan proyektong ini.\nTanganing magdanay asin dai matahuban nin “obscuridad” susog sa terminong ginamit kan saro sa mga eksperto an musikang Bikolnon dapat pirmeng maggamit nin lenguahe o tataramon.


Nagtatabang na an Department of Public Works and Highway (DPWH) sa Bicol sa kakulangan nin mga Covid wards sa mga hospital sa Kabikolan asin igwa nang total na 25 units na mga pinasuble nin container vans asin ini igwa nin 500 gabos na bed capacity.\nKabale sa mga hospital na nadagdagan kan mga facilidad sa Covid-19 iyo an Bicol Medical (BMC) sa Ciudad nin Naga, Bicol Regional Training and Teaching Hospital (BRTTH) sa Daraga, Albay, mga lokal na gobierno kan municipalidades kan Daraga, Oas asin Manito gabos sa provincia nin Albay asin Ciudad nin Legazpi an natawan nin temporaryong pagpa-gamit kan mga facilidad sa paagi nin Memorandum of Agreement (MOA) sa DPWH.\nSi DPWH Regional Director Virgilio Eduarte, nagpahayag na an saindang binarakal na vans ginagamit na temporaryong estaran kan saindang personajes nganing regular na mag-monitor sa pig-iimplementar na proyekto sa infrastraktura.\nKatuyohan kaini nganing an saindang mga field personnel magkaigwa nin superbisyon sa mga nagpapadagos na proyekto kan kontratista nganing macierto an calidad asin matapos sa tamang oras, sabi pa ni Eduarte.\nSinda DPWH Regional Director Virgilio Eduarte (sa too) asin chief Administrative Officer Dr. Maria Teodora Losantas sa saindang inspeksyon sa bagong nag-abot na container vans. (DPWH 5)\nAn cada unit kan container vans na saindang pig-instelar kumpleto nin furniture, mini kitchen, comfort room, generator set asin mga air condition unit.\nNagpasalamat man an DPWH Bicol ki Sekretaryo Mark Villar na ipagamit muna an vans sa pangangaipo kan hospital asin LGUs.\nEnot kaini, an DPWH 2nd District Engineering Office sa Albay, pig-turned over an modified standard 1-storey health facility sa laog kan Ibalong Centrum for Recreation sa lokal na gobierno kan Legazpi.\nAn tabang kan DPWH simbag sa pagkulang-kulang na nin Covid wards sa nagkaperang hospital sa Bicol sa tahaw kan padagos na paglangkaw kan caso sa Covid-19 base sa datus kan Departmen of Health.\nAn LGUS nagbukas na nin dugang na mga quarantine facilities nganing mahipnoan an problema kan mga hospital sa Covid wards. (DPAureus)


NEA, NGCP preparado nasa pirilian nasyonal, lokal\nAn mga cooperativa nin electricidad asin National Grid Corporation of the Philippines (NGCP) naka-alerto sa nagdadangadang na eleksyon nasyonal asin lokal nganing maseguro na 24/7 an suplay kan kuryente antes asin sa aldaw kan pirilian sa Mayo 9, 2022.\nAn National Electrification Administration (NEA) nagpaluwas nin directiva sa mga cooperative nin electricidad na magbilog nin Bantay-Kuryente Election 2022, sarong task force na dapat alertado an saindang personajes sa laog nin 24 oras nganing makaresponde tolos kun igwang problema sa mga linya encaso biglang magbagsak an suplay kan kuryente.\nSi Rinner Bucay, parataram kan Camarines sur II Electric Cooperative (Casureco II) nagsabi liwat magkakaigwa pa sinda nin clearing operations sa mga banwaan na yaon sa laog kan saindang coverage area.\nAn onseng mga cooperativa nin electricidad sa rehiyon cinco anas nag-aandam kabale na an pagpadagos kan mga clearing operations.\nDakulang bagay na nakaalerto an NGCP mantang kun igwa sindang problema sa suplay kan kuryente mayo na sa kontrol kan cooperativa asin an saindang mga lineman preparado sa ano man na pagresponde kun kinakaipuhan, sabi pa kan Casureco II.\nOverall Command Center kan NGCP 24/7 an operasyon poon sa Mayo 8, 2022 nganing mamonitor an suplay kan kuryente sa panahon kan eleksyon. (NGCP)\nSa NGCP sa pinaluwas na press release kan saindang opisina hale sa barangay Del Rosario, Ciudad nin Naga pigpahayag na alertado an saindang personajes sa 24/7 operations kan saindang Overall Command Center puon sa Mayo 8-10 bilang parte kan saindang pag-andam na maseguro an power transmission operations kan facilidades sa panahon kan eleksyon nasyonal asin lokal.\nBulan pa nin Febrero ngunian na taon an NGCP’s Power Task Force, sarong special team na pigbilog nganing nakaandam man sinda sa seguridad asin maseguro na areglado an transmission network sa nasyon sa panahon kan eleksyon.\nIgwa na sindang ginibong koordinasyon sa Commission on Elections asin iba pang ahencias de gobierno sa ano man na bagong directiva ano man na oras na maging sa paghaman kan saindang contingency plans.\nKabale sa saindang nakaplano iyo an pag-monitor ano man na insidente na makaresponde an saindang ahencia sa tabang kan Comelec sa koordinasyon sa AFP asin PNP.\nSa ngunian an ginigibo kan NGCP iyo an padagos na pagkunducir nin clearing operations sa arin man na posibleng maging kritical an linya kabale na an mapadapit sa seguridad.\nIgwa sindang gigibohon na advisories sa situasyon kan suplay kan kuryente cada apat na oras. Dawa aldaw nin special non-working day an Mayo 9 alagad matrabajo an saindang gabos na staff kabale an operational, line crews, engineers, pilots mientras nakapuesto an saindang technical personnel sa mga estratihicong lugar kan substation nganing pacil na an pagresponde. (DPAureus)


Libreng sakay tagulnod sa planong ‘‘tigil pasada’’\nMadidificilan an plano kan sektor nin transporte sa Metro Manila asin sa iba pang provincia na mag ‘‘tigil pasada’’ an jeepney drivers na dai man sana mapaparalisar an viaje huli kan ‘‘libreng sakay’’ sa lindong kan Service Contracting Program (SCP) kan Land Transportation Franchising and Regulatory Board (LTFRB).\nIni an pahayag ni Joel Pillogo, lider kan Pagkakaisa ng mga Samahan ng Tsuper at Operators Nationwide (Piston) sa Ciudad nin Naga asin Camarines Sur sa tahaw kan plano kan saindang grupo sa Metro Manila na nagpapatanid na posibleng magpundo na magkayod mientras na lugi na gutom pa an familia.\nNagtutubod si Pillogo na an Service Contracting Program kan LTFRB planado na nganing kun magkaigwa nin ‘‘tigil pasada’’ igwang seguradong malulunadan an pasajeros.\nAn padagos na paglangkaw sa presyo kan produkto nin petrolyo apektado na an saindang hanap buhay mientras nalulugi man sana kan saindang pagkayod aroaldaw.\nAn Piston nagpatanid na mapipiritan na sindang magpundo sa pag kayod kasunod kan liwat naman na paglangkaw sa presyo nin petrolyo mala ngani sa pinakahuring presyo may dugang naman na Php7.00 cada litro sa crudo asin sa Php2.70 sa gasolina.\nSa haros cada semana paglangkaw kan produkto nin petrolyo nag-total na sa Php36.00 an dugang na presyo sa crudo asin Php26.00 sa gasolina na mapipiritan magpundo na kan saindang hanap buhay sa transporte kun malulugi man sana.\nDigdi sa Camarines Sur naghahalat sinda kan koordinasyon hale sa Manila alagad sainda man ining aandaman kun mangyari.\nDinagdag pa kan lider kan transporte an ‘‘libreng sakay’’ bako man gabos na ruta asin igwa man giraray apektado kun madagos an protesta.\nNanindugan an Piston Camarines Sur dapat inadalan kan gobierno envez kan SCP, dapat sinuspende na muna an excise tax nganing dai magpara-langkaw an presyo kan petrolyo bako lang sinda an makikinabang alagad gabos na sektor.\nSa SCP kan Department of Transportation igwang alokasyon na Php7-bilyon mantang digdi sa Bicol igwang cantidad Php180-M. (dpa)


Salceda mayong kalaban sa reg’l PCL election\nNagrarani na an regional election kan Philippine Councilors League (PCL) na pigtalaan sa Noviembre 27 alagad sagcod sa ngonian mayo pang kalaban si Vocal Jiescel Richard Salceda bilang pamayo kan Liga digdi sa Bicol.\nSi Salceda, pariente ni Congresista Joey Salceda kan tercer distrito kan Albay naglibot na sa mga PCL sa Ciudad nin Naga asin Camarines Sur nganing saiyang ikampanya an sadiri alagad sa ngonian mayo pa siyang kalaban.\nSiya ex-officio member sa junta provincial kan Albay na nagrerepresentar kan PCL nagpahayag na saiya nang nalibot an anom na provincia sa Bicol asin saiya nang nakaulay an mga gobernador na nagpahayag nin suporta sa saiya.\nSaiyang sinabi na an PCL Bicol mayong gayong punsyon alagad kun igwang mga programa kaipuhan man giraray desisyonan kan Liga bako lang hali sa saiya.\nAlagad an PCL kun igwang mga panindugan napaluwas sinda nin manifesto sa nagkaperang mga isyu lalo na kun makaka-apektar sa mga lokal na lehislador.\nDinagdag pa kaini, na kabali sa saiyang paglibot-libot sa mga PCL sa Bicol saiya man pigcacampaña si Consejal Mila-Raquid Arroyo na suportaran sa ambisyon kaini na maging auditor kan PCL national. (dpa)


Gibo 26 | Bibliya Online | New World Translation\nDepensa ni Pablo sa atubangan ni Agripa (1-11)\nIsinaysay ni Pablo an saiyang pagkakumbertir (12-23)\nReaksiyon ni Festo asin Agripa (24-32)\n26 Sinabi ni Agripa ki Pablo: “Tinutugutan kang magtaram sa pagdepensa kan sadiri mo.” Dangan inunat ni Pablo an saiyang kamot asin nagpuon na magtaram tanganing idepensa an saiyang sadiri: 2 “Mapadapit sa gabos na bagay na inaakusar sa sako kan mga Judio, maugma ako Hading Agripa na sa atubangan mo ako mapresentar kan sakuyang depensa ngunyan, 3 lalo na ta kabisadong-kabisado mo an gabos na kaugalian pati an mga kontrobersiya sa tahaw kan mga Judio. Kaya nakikiulay ako sa saimo, tiyagaan mo tabi akong dangugon. 4 “An totoo, kun manungod sa nagin pamumuhay ko puon pagkahoben duman sa sadiri kong banwaan* asin sa Jerusalem, aram na aram kan gabos na Judiong 5 nakakamidbid sa sako na dati akong kabilang sa mga Fariseo, an pinakaistriktong sekta kan satuyang relihiyon. Puwede ninda iyan na patunayan kun gusto ninda. 6 Alagad ngunyan, dahil sa paglaom na ipinanuga nin Diyos sa satuyang mga apuon, binibista ako; 7 an panugang ini iyo man an hinahalat kan satuyang 12 tribo, na naglalaom na mahiling an kautuban kaiyan paagi sa maigot na paggibo nin sagradong paglilingkod sa saiya aldaw asin banggi. Mahal na Hadi, may koneksiyon sa paglaom na ini ako inaakusaran kan mga Judio. 8 “Ano ta para sa saindo* bakong kapani-paniwala na an Diyos nagbabangon nin mga gadan? 9 Kaidto, ako mismo kumbinsido na kaipuhan kong gibuhon an gabos na paagi tanganing labanan an ngaran ni Jesus na Nazareno. 10 Ini nanggad an ginibo ko sa Jerusalem, asin iprineso ko an dakul sa mga banal, huli ta tinawan ako nin awtoridad kan mga panginot na saserdote; asin pag gagadanon na sinda, minaboto ako apabor diyan. 11 Paagi sa pauruutrong pagpadusa sa sainda sa gabos na sinagoga, hininguwa kong puwersahon sinda na nigaran an saindang pagtubod; asin huling grabe nanggad an pagkaungis ko sa sainda, nagduman pa ako dawa sa hararayong siyudad tanganing persegiron sinda. 12 “Ini an tuyo ko kaidtong nagbabaklay ako pasiring sa Damasco na may awtorisasyon saka pagbuot hali sa mga panginot na saserdote, 13 asin kan udto na Mahal na Hadi, mantang nasa dalan, nakahiling ako nin liwanag hali sa langit na nagsilyab sa palibot ko saka sa palibot kan mga kairiba kong nagbabaklay, asin daog pa kaiyan an liwanag kan aldaw.* 14 Gabos kami nagkaturumba sa daga, dangan may nadangog akong boses na nagtaram sa sako sa lengguwaheng Hebreo: ‘Saulo, Saulo, taano ta pinepersegir mo ako? Ika an nakukulugan sa ginigibo mo, garo ka nagsisikad sa mapapanas na sugkod.’* 15 Pero sinabi ko: ‘Siisay ka Kagurangnan?’ Asin sinabi kan Kagurangnan: ‘Ako si Jesus na pinepersegir mo. 16 Alagad bumuhat ka asin tumindog. Ini an dahilan kaya nagpahiling ako sa saimo, an pilion ka bilang lingkod asin saksi tanganing magbalangibog kan mga bagay na nahiling mo asin kan mga bagay na ipapahiling ko sa saimo mapadapit sa sako. 17 Asin ililigtas taka sa mga kahimanwa mo asin sa mga namamanwaan kan ibang mga nasyon na pagsusuguan ko sa saimo, 18 tanganing imuklat an saindang mga mata, asin tanganing hali sa kadikluman darahon sinda sa liwanag asin hali sa kapangyarihan ni Satanas darahon sinda sa Diyos, na sa siring mag-ako sinda nin kapatawadan nin mga kasalan asin nin mana na nakatagama sa mga pinabanal paagi kan saindang pagtubod sa sakuya.’ 19 “Kaya Hading Agripa, dai ko sinuway an bisyon hali sa langit, 20 kundi nagpasiring ako inot sa mga taga Damasco dangan sa mga taga Jerusalem, saka sa bilog na rehiyon nin Judea, asin siring man sa mga nasyon, na dara an mensahe na dapat sindang magsulsol asin rumani sa Diyos paagi sa pagpahiling nin mga gibong angay sa pagsulsol. 21 Ini an dahilan kaya dinakop ako kan mga Judio duman sa templo asin hininguwang gadanon. 22 Alagad, dahil nag-ako ako kan tabang na hali sa Diyos, nagpapadagos ako sagkod sa aldaw na ini sa pagpatotoo sa mga ordinaryong tawo pati sa mga midbid na tawo, na mayong ibang sinasabi kundi kun ano an ihinayag kan Mga Propeta saka ni Moises na mangyayari— 23 na an Cristo magsasakit asin na bilang an inot na bubuhayon liwat hali sa mga gadan, magbabalangibog siya asin magdadara nin liwanag sa mga Judio pati sa mga nasyon.” 24 Ngunyan mantang sinasabi ni Pablo an mga bagay na ini sa pagdepensa sa saiyang sadiri, nagtaram si Festo sa makusog na boses: “Nabubua ka na Pablo! An sobrang inadalan nakakapabua sa saimo!” 25 Alagad sinabi ni Pablo: “Dai ako nabubua Kagalang-galang na Festo, kundi an mga itinataram ko mga kapahayagan nin katotoohan asin nin saro na may tultol na isip. 26 An totoo, aram na aram kan hadi an manungod sa mga bagay na ini, kaya nasasabi ko iyan sa saiya na daing pag-alangan; naniniwala nanggad ako na mayo ni saro sa mga bagay na ini an dai niya naisihan, huli ta an mga ini dai man ginibo nin patago. 27 Ika po Hading Agripa, nagtutubod ka sa Mga Propeta? Aram kong nagtutubod ka.” 28 Alagad sinabi ni Agripa ki Pablo: “Sa halipot na panahon makukumbinsir mo akong magin Kristiyano.” 29 Sa siring sinabi ni Pablo: “Inaarang ko sa Diyos na sa halipot man o sa halawig na panahon, bako sanang ika kundi pati an gabos na nagdadangog sa sakuya ngunyan magin man mga tawong siring sa sako, pero dai ko gustong makadenahan sinda nin arog kaini.” 30 Dangan nagtindog an hadi pati na an gobernador asin si Bernice saka an mga lalaking nakatukaw sa kaibanan ninda. 31 Alagad mantang pahali na sinda, nag-urulay-ulay sinda: “An tawong ini mayong ginibong ano man na maninigo sa kagadanan o pagkapreso.” 32 Dangan sinabi ni Agripa ki Festo: “Puwede na kutang palibrehon an tawong ini kun dai siya nag-apelar ki Cesar.”\n^ O “nasyon.”\n^ Sa literal, “hinuhusgaran nindong.”\n^ Ginagamit an sugkod na ini sa pag-alaw nin mga hayop.


Thursday, July 07, 2022, 1:02pm\nNaiba an pagkaareglo kan mga bagay-bagay sa buhay kan mga tawo, bako sana sa Pilipinas kundi sa bilog na kinaban, kan magkapandemya kaining CoViD19. Sa haloy na lockdown, na nainot sa Metro Manila kan Marso 2020, naapektuhan ki maray su mga normal na hiru-hiro kan...\nNagkapirang beses akong nagkaigwa nin kataning na pasahero sa jeep, kaidtong dai pang pandemya, na pirming nandadagit sa makilimos. May mga pinalampas akong pang-iinsulto sa mga makilimos pero may sarong insidente sa Manila na dai ko napalimanlimanan. Ini su nangyari....\nPag nasasambit an tataramon na pag-uswag nin banwaan manlain-lain an pakahulugan kaini kan manlain-lain na mga tawo, depende sa pinaghahalian nindang pakasabot kan reyalidad. May kaisipan na an hiling sa mga programang pampauswag sarong tabang o serbisyo tanganing an...\nHustisya: pundasyon nin katuninungan\nMan-iba-iba an boses na nagsasaralimbadan kun katuninungan an pighuhururunan. Mala ngani ta an sarong sektor kan banwaan kumbinsido na tanganing may katuninungan, dapat gadanon an mga adik, prisuhon an mga may reklamo sa padalagan kan gobyerno, ratakan an reputasyon...\nSabi sa sikolohiya, tanganing padagos na mabuhay sa tahaw nin labi-labing pagtios, an tawo nakakamukna nin mga paagi na madepensahan an sadiri (defense mechanisms). Halimbawa, kun habo kan kataning mo na mapadusahan ta nadakop mo syang nandaya sa tindahan, an kataning...


Posible daw Talaga an Daing Pagkaralaenlaen na Sosyedad?\nAn Torrengbantayan—Pag-aadalan na Edisyon | Enero 1, 2002\nBASAHON SA Albanian Aleman Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Czech Danish Dutch English Español Estonian Ewe Ga Hapon Hiligaynon Hungarian Igbo Indonesian Italiano Koreano Latvian Lithuanian Malagasy Malayalam Mizo Moore Ossetian Papiamento (Curaçao) Persian Polish Portuguese Pranses Romanian Samoan Setswana Seychelles Creole Shona Silozi Slovak Slovenian Sranantongo Swahili Tatar Thai Tsonga Turkish Ukrainian Urdu Vietnamese Zulu\nSI John Adams, na nagin ikaduwang presidente kan Estados Unidos, saro sa mga nagpirma kan makasaysayan na Deklarasyon nin Independensia, na kaiba an nobleng mga tataramon na ini: “Pinaniniwalaan niamo na risang-risa an mga katotoohan na ini, na an gabos na tawo linalang na pantay-pantay.” Pero, minalataw na si John Adams may pagduda na an mga tawo talagang pantay-pantay, huli ta sia nagsurat: “An pagigin bakong magkapantay kan Isip asin Hawak inestablisar na marhay nin Dios na Makakamhan sa gabos sa saiyang Pagkagibo sa Naturalesa nin Tawo na mayo nin teknika o prinsipyo na puede nanggad na gibohon sindang magkapantay.” Sa kabaliktaran, nahimo kan Britanong historyador na si H. G. Wells na maimahinar an sarong sosyedad na pantay-pantay an gabos na tawo basado sa tolong bagay: sarong komun alagad dalisay asin daing ramog na pambilog na kinaban na relihion, pararehong edukasyon para sa gabos, asin mayo nin puersa armada.\nSagkod sa presente, an kasaysayan dai pa nakagibo nin sosyedad na inimahinar ni Wells na pantay-pantay an gabos na tawo. An mga tawo bako nanggad na magkakapantay, asin an pagpalaenlaen huli sa kamugtakan sa buhay nangingibabaw pa man giraray na kabtang nin sosyedad. An siring daw na mga pagkakalaenlaen nagtao nin ano man na pakinabang sa sosyedad sa kabilogan? Dai. An mga tawo binabaranga nin mga sistema nin pagpalaenlaen huli sa kamugtakan sa buhay, na nagreresulta sa pagkauri, pagkaongis, kamondoan, asin dakol na pagpabolos nin dugo. An dating paniniwala na supremo an mga puti sa Aprika, Australia, asin Amerika del Norte nagbunga nin kasakitan sa bakong mga puti—kaiba an biyong pagpara sa bilog na rasa kan mga Aborigen sa Van Diemen’s Land (Tasmania na ngonyan). Sa Europa, an pagklasipikar sa mga Judio na mas hababa an nagin kapinonan kan Holocaust. An dakulaon na kayamanan kan aristokrasiya asin pagkadiskontento sa tahaw kan mga daing kaya asin medyo may kaya iyo an mga dahelan na suminagkod sa Rebolusyon na Pranses kan ika-18 siglo asin sa Rebolusyon kan mga Bolshevik sa Rusya kan ika-20 siglo.\nSarong madonong na tawo kan nakaagi an nagsurat: “An tawo nagsakop sa tawo sa saiyang ikararaot.” (Eclesiastes 8:9) An saiyang mga tataramon totoo baga man mga indibiduwal o grupo an nagsasakop. Kun ilangkaw nin sarong grupo nin mga tawo an saindang sadiri sa iba, dai malilikayan na kamondoan asin pagdusa an resulta.\nSa Atubangan nin Dios an Gabos Pantay-pantay\nAn nagkapirang grupo daw nin mga tawo natural nang nakalalabi sa ibang mga grupo? Bako sa mata nin Dios. An Biblia nagsasabi: “Ginibo [nin Dios] hale sa sarong tawo an gabos na nasyon kan mga tawo, tanganing mag-erok sa ibabaw kan bilog na daga.” (Gibo 17:26) Dugang pa, an Kaglalang “dai nagpaheling nin pagpaorog sa mga prinsipe asin dai nagtao nin orog na konsiderasyon sa mahal na tawo kisa dukha, huli ta sinda gabos gibo kan saiyang mga kamot.” (Job 34:19) An gabos na tawo magpaparyente, asin sa atubangan nin Dios an gabos namundag na pantay-pantay.\nGirumdomon man na kun an sarong tawo magadan, nawawara an gabos na paghihingako na sia nakalalabi sa iba. An mga Egipcio kan suanoy dai nagtutubod kaiyan. Kun magadan an sarong Faraon, ilinalaag ninda an mga bagay na may dakulang halaga sa saiyang lolobngan tanganing magamit nia an mga iyan mantang sia padagos na nagkakapot kan halangkaw na katongdan nia sa buhay pagkagadan. Iyo daw? Dai. An kadaklan kan kayamanan na iyan napasakamot nin mga parahabon sa mga lolobngan, asin an dakol na bagay na dai nahabon maheheling ngonyan sa mga museo.\nHuli ta sia gadan na, dai nanggad magagamit kan Faraon an mamahalon na mga bagay na idto. Sa pagkagadan, mayo nin may kaya asin mayo nin daing kaya, mayo nin kayamanan asin mayo nin kadukhaan. An Biblia nagsasabi: “An mga madonong dapat na magadan; an mga lolong, an mga daing isip, gabos nalalaglag. Huling an mga tawo garo mga bakang kapon na an buhay dai maghahaloy, garo sinda mga baka na an panahon halipot.” (Salmo 49:10, 12, The New English Bible) Baga man kita mga hade o oripon, an ipinasabong na mga tataramon na ini totoo sa sato gabos: “Kun dapit sa mga gadan, mayo man lamang sinda nin pakaaram, ni may bayad pa man sinda . . . Mayo nin gibohon ni pagplano ni kaaraman ni kadonongan sa Sheol, an lugar na saimong padudumanan.”—Eclesiastes 9:5, 10.\nKita gabos namundag na pantay-pantay sa mata nin Dios, asin kita gabos sa katapustapusi nagigin pantay-pantay sa kagadanan. Abaa kadaing kamanungdanan, kun siring, na ipaorog an sarong grupo nin mga tawo sa iba durante kan satong halipot na pagkabuhay!\nSarong Sosyedad na Daing Pagkaralaenlaen—Paano?\nPero, may paglaom pa daw na pag-abot nin panahon magkakaigwa nin sarong sosyedad sa tahaw kan mga nabubuhay kun saen an pagpalaenlaen huli sa kamugtakan sa buhay bako nang importante? Iyo, igwa. Kaidtong haros 2,000 na taon na an nakaagi kan si Jesus yaon sa daga, ilinaag an pundasyon para sa siring na sosyedad. Itinao ni Jesus an saiyang buhay bilang atang na pantubos para sa gabos na may pagtubod na katawohan tanganing “an lambang naggigibo nin pagtubod sa saiya dai mapahamak kundi magkaigwa nin buhay na daing katapusan.”—Juan 3:16.\nTanganing ipaheling na mayo sa saiyang mga parasunod an maninigong ilangkaw an sadiri ninda sa mga kapagtubod, si Jesus nagsabi: “Kamo, dai kamo magpaapod nin Rabi, huling saro an saindong paratokdo, mantang kamo gabos magturugang. Siring man, dai kamo mag-apod nin ama sa kiisay man sa daga, nin huli ta saro an saindong Ama, an langitnon na Saro. Dai man kamo magpaapod na ‘mga poon,’ huli ta an saindong Poon saro, an Cristo. Kundi an pinakadakula saindo kaipuhan na iyo an saindong paralingkod. An siisay man na nagpapalangkaw kan saiya man sana ibababa.” (Mateo 23:8-12) Sa mata nin Dios, an gabos na tunay na disipulo ni Jesus pantay-pantay sa pagtubod.\nPantay-pantay daw an pagmansay kan enot na mga Kristiano sa sadiri ninda? An mga nakasabot sa katokdoan ni Jesus arog kaiyan an pagmansay. Minansay ninda an lambang saro bilang kapareho ninda sa pagtubod asin ipinaheling ini paagi sa pag-apod sa lambang saro bilang “tugang.” (Filemon 1, 7, 20) Dai ineenkaminar an siisay man na mansayon an sadiri na mas marahay kisa iba. Halimbawa, estudyare an mapakumbabang paagi nin paglaladawan ni Pedro kan saiyang sadiri sa saiyang ikaduwang surat: “Si Simon Pedro, oripon asin apostol ni Jesu-Cristo, sa mga nagkamit nin pagtubod, na pinangangaptan na kapantay niamo sa pribilehio.” (2 Pedro 1:1) Si Pedro personal na tinokdoan ni Jesus, asin bilang sarong apostol, may kapot siang importanteng katongdan nin paninimbagan. Pero, ibinilang nia an saiyang sadiri na sarong oripon asin minidbid na an ibang Kristiano kapareho nia an mga pribilehio kun dapit sa pagtubod.\nAn nagkapira tibaad magsabi na an pamantayan nin pagkapantaypantay kakontra kan katunayan na kan mga panahon bago kan mga Kristiano ginibo nin Dios an Israel na espesyal na nasyon nia. (Exodo 19:5, 6) Tibaad maghingako sinda na ini sarong halimbawa nin pagkasuperyor sa rasa, alagad bako iyan na totoo. Totoo na an mga Israelita, bilang mga gikan ni Abraham, nagkamit nin espesyal na relasyon sa Dios asin ginamit na pinakapaagihan para sa mga kapahayagan nin Dios. (Roma 3:1, 2) Alagad an katuyohan kaini bakong ibugtak sinda sa estimadong kamugtakan. Imbes, tangani na ‘an gabos na nasyon mabendisyonan.’—Genesis 22:18; Galacia 3:8.\nNagluwas na dai inarog kan kadaklan na Israelita an pagtubod kan saindang apoon na si Abraham. Bako sindang fiel asin hinaboan si Jesus bilang Mesiyas. Huli kaiyan, hinaboan sinda nin Dios. (Mateo 21:43) Minsan siring, an mga mahoyo sa tahaw nin katawohan dai nawaran kan ipinanugang mga bendisyon. Kan Pentecostes 33 C.E., an Kristianong kongregasyon namundag. An organisasyon na ini nin mga Kristiano na linahidan kan banal na espiritu inapod na “Israel nin Dios,” asin iyan an nagin pinakapaagihan kan pag-abot kan mga bendisyon na iyan.—Galacia 6:16.\nAn nagkapirang miembro kan kongregasyon na iyan nangangaipo nin pagtotokdo manongod sa pagkapantaypantay. Halimbawa, hinatolan ni disipulo Santiago an mga nagtatao nin orog na onra sa mayaman na mga Kristiano kisa mga mas dukha. (Santiago 2:1-4) Sala iyan. Ipinaheling ni apostol Pablo na an mga Kristianong Hentil bako nanggad na mas hababa sa mga Kristianong Judio, asin an mga Kristiana bako nanggad na mas hababa sa mga lalaki. Sia nagsurat: “Sa katotoohan, kamo gabos mga aki nin Dios paagi sa saindong pagtubod ki Cristo Jesus. Huli ta kamo gabos na binautismohan ki Cristo iginubing na si Cristo. Mayo nin Judio o Griego, mayo nin oripon o talingkas, mayo nin lalaki o babae; huli ta kamo gabos sarong persona na kasaro ni Cristo Jesus.”—Galacia 3:26-28.\nDaing Pagkaralaenlaen na mga Tawo Ngonyan\nAn Mga Saksi ni Jehova ngonyan nagmamaigot na mamuhay oyon sa mga prinsipyo sa Kasuratan. Rinerekonoser ninda na an pagkaralaenlaen huli sa kamugtakan sa buhay mayo nin kahulogan sa mata nin Dios. Sa siring, mayo sinda nin grupong klero/lego, asin dai sinda sinesegregar segun sa kolor nin kublit o kayamanan. Maski an nagkapira sa sainda tibaad mayaman, dai sinda nagkokonsentrar sa “pagpaabaw-abaw kan kaya sa buhay,” huli ta aram ninda na an siring na mga bagay temporaryo sana. (1 Juan 2:15-17) Imbes, an gabos nagkakasararo sa saindang pagsamba sa Unibersal na Soberano, si Jehova Dios.\nInaako kan lambang saro sa sainda an responsibilidad na makikabtang sa gibohon na paghuhulit kan maogmang bareta kan Kahadean sa saiyang kapwa tawo. Arog ni Jesus, tinatawan ninda nin onra an mga inaapi asin napabayaan paagi sa pagdalaw sa sainda sa saindang mga harong, na nag-aalok na tokdoan sinda sa Tataramon nin Dios. An mga hababa an kamugtakan sa buhay naglilingkod kairiba kan mga tibaad minamansay nin nagkapira na may kaya. Espirituwal na mga kualidad an importante, bakong an pagkalaenlaen sa kamugtakan sa buhay. Arog kan enot na siglo, an gabos magturugang sa pagtubod.\nAn Pagkapantaypantay Nagtataong Lugar sa Pagkakalaenlaen\nSiempre, an pagkapantaypantay dai nangangahulogan nin biyong pagkaparareho. Mga lalaki asin babae, gurang asin hoben, gabos irinerepresentar sa Kristianong organisasyon na ini kabale an mga tawo hale sa kadakol na pinaghalean na rasa, lenguahe, nasyon, asin kamugtakan sa pagbuhay. Bilang mga indibiduwal, igwa sinda nin magkaibang mga abilidad sa mental asin pisikal. Alagad an pagkakaiba na iyan dai ginigibo an nagkapira na mas nakalalabi o an iba na mas hababa. Imbes, an siring na pagkakaiba minaresulta sa sarong nakaoogmang marhay na pagkakalaenlaen. Rinerekonoser kan mga Kristianong iyan na an ano man na talentong yaon sa sainda regalo hale sa Dios asin bakong rason na makamateng nakalalabi.\nAn pagkabaranga huli sa pagkakalaen nin kamugtakan sa buhay resulta nin pagmamaigot nin tawo na pamahalaan an saiyang sadiri imbes na sunodon an paggiya nin Dios. Dai na mahahaloy, an Kahadean nin Dios iyo nang mapalakaw sa aroaldaw na pamamahala kan dagang ini, asin maresulta sa katapusan kan gibo nin tawong pagpalaenlaen huli sa kamugtakan sa buhay, kaiba nin gabos na iba pang bagay na nagin dahelan nin pagdusa sa nag-aging mga panahon. Dangan, sa totoong sentido, ‘an mga mahoyo magmamana kan daga.’ (Salmo 37:11) An gabos na dahelan nin paghambog manongod sa pagigin nakalalabi daa nin saro mawawara na. Nungka nang totogotan giraray an pagpalaenlaen huli sa kamugtakan sa buhay na magin dahelan na magkabaranga an pambilog na kinaban na pagkanitugang nin tawo.\nAn Kaglalang “dai nagtao nin orog na konsiderasyon sa mahal na tawo kisa dukha, huli ta sinda gabos gibo kan saiyang mga kamot.”—Job 34:19.\nAn Mga Saksi ni Jehova nagpapaheling nin onra sa saindang kapwa\nEspirituwal na mga kualidad an importante sa tahaw nin tunay na mga Kristiano\nI-share I-share Posible daw Talaga an Daing Pagkaralaenlaen na Sosyedad?\nAn mga Problema sa Pagpalaenlaen Huli sa Kamugtakan sa Buhay\nAn Gabos na Tunay na Kristiano Paraebanghelyo\nAn mga Bendisyon kan Maogmang Bareta\nKamagurangan—Sanayon Nindo an Iba na Magpasan kan Pasan\nText Mga opsiyon sa pag-download AN TORRENGBANTAYAN—PAG-AADALAN NA EDISYON Enero 1, 2002\nI-share I-share AN TORRENGBANTAYAN—PAG-AADALAN NA EDISYON Enero 1, 2002\nAN TORRENGBANTAYAN—PAG-AADALAN NA EDISYON Enero 1, 2002


Minatubod Ako Sa Diklom: March 2010\nSaro sa pighihiling kong dahilan kan pagigin puso nin Kabikolan kan Naga, iyo ta ini syudad nin mga marahay na eskwelahan. Asin an pagkakaigwa kan mga eskwelahan na ini, dai nagpuon kasuudma, dai man nagpuon kan magkaigwa na kita nin mga pig-oorgulyong mga pulitiko. Dai ini nagpuon sa dekadang ini. Ining pagkakaigwa ta nin mga marahay na eskwelahan. Alagad, an karahayan kan mga eskwelahan na ini bako nin huli ta pinamamayuhan ini nin madudunong na tawo, kundi yaon sa kultura kan komunidad na yaon sa eskwelahan na ini. Sa madaling sabi, yaon an karahayan kan mga taong yaon digdi. Orog nang gayo an mga nag-aadal asin mga nagtutukdo, an mga katuwang sa pagpapadalagan. Sinda an bagsik kan sarong akademya.\nDaing perpektong akademya siring na daing perpektong organisasyon o sistema arog kan gobyerno. May mga kapabayaan asin pagkukulang an mga tawo digdi sa akademya. Orog na kun dai ining ginigibo sa tahaw kan marigsok na pagpaluyap nin kapatalan, nin kahugakan sa pag-isip, asin an kawaran determinasyon tanganing an mga tungaw satuya, mapukawan. Kaipuhan na parating magkaigwang isog an mga tawo sa akademya, isog na pigtatais kan dunong asin pusog na boot. Kaya bakong rason na an nagpapamidbid na perpektong gobyerno o an marahay na gobyerno, dai tuyawon, dai na pag-atid-atidon kan akademya. Ta an kultura kan akademya, iyo an kultura nin pagpurga, nin paglinig sa mga sapot kan isip. Bakong kultura kan akademya an sige sanang pagayon kan kublit o kaya papogi. Bakong kultura kan akademya an tumubod sa sarong istasyon nin radyo asin digdi ta ipahayag an gabos na hinanakit, kulog-buot, basol asin tuyaw, orog na kun an kaolay mo parating yaon sa estado kan pagkamuraw-muraw. Bakong kultura kan akademya na alingon an mga nasa poder. Riniriparo kan akademya magin an sadiri kaini ta pwedeng istaran an akademya, siring an munisipyo, an kapitolyo asin an palasyo, nin mga tungaw, nin daing ibang bagay sa payo, kundi kulisap.\nAn satuyang kasaysayan mapatotoo kan sinasabi kong ini na an pagiging puso kan Kabikolan kan Naga, nakadepende man sa mga eskwelahan na yaon digdi. Yaon an magkagubay na seminaryo asin kolehiyo. Naenot an seminaryo alagad sa panahon kan obispong si Francisco Gainza kan huring dekada kan 19 siglo, pinapusog giraray an sistema nin pagtukdo sa seminaryo kan mga Padres Paules asin an kolehiyo man itinao sa mga Hijas de Caridad tanganing simbagan an pangangaipuhan kan panahon na idto na minapadagos sa ngonyan. Sa laog nin maduwang gatos asin duwang polong taon na, an mga institusyon na ini nagserbing mga enot na sityo tanganing makapag-adal an satuyang mga kaakian. An seminaryo, sa sarong panahon binuksan bako sana sa mga mapapadion, kundi minsan sa mga seglar. Nag-adal digdi an mga bayaning sinda Jose Maria Panganiban, Tomas asin Ludovico Arejola asin kadakul pa. An kolehiyo man na ngonyan unibersidad na, iyo an enot na normal school na binuksan para sa mga babaye, sa panahon na pighihiling an babaye na mayong kakayahan na mag-adal asin dapat sa harong sana o kun dai man sa simbahan, nagubing, nadulot burak sa sa mga imahen. Siring kaiyan nanggad an kapangyarihan kan edukasyon, tinatawan an gabos nin pantay na oportunidad, nin okasyon, nin tsansa tanganing riparohon an buhay, pakarhayon an mga kakusogan asin magamit ini sa karahayan kan kagabsan, babayi ka man o lalaki. An Naga, puon kaidto sagkod ngonyan, iyo an saro sa nagin pandayan kan dakul na tawo, kun sain an satuyang mga isip, pigtais sa luwas asin laog kan akademya.\nDai ko sinasabing daing marahay na eskwelahan sa ibang rona. Ginagamit ko sana ngonyan an Naga, bilang kaso, tanganing orog na ipahiling na sa lambang rona kaipuhan nin mga akademya na may diretso asin katalingkasan na mabuhay sa pagtukdo, sa pagtaong ranga asin hustisya, sa pagpatotoo asin sa pag-orgulyo sa kultura asin pagpararom kan agimadmad kan banwaan bilang mga kaayon kan katauhan sa kinaban. Ini an dakulang katungdan kan akademya.\nBakong mga akademyang kapot kan mga pulitiko, kapot kan mga nasa poder o kan mga negosyante na ginibo nang pabrika an siring na mga institusyon.\nSa Naga, manlain-lain na an eskwelahan asin padagos an a’ngat sa mga institusyon na ini orog na ngonyan na naglalaog an syudad sa sarong panahon na minarikas na an gabos susog sa panukol kan komersyo. Yaon na an mga barakalon, malaad na an mga tinampo, yaon na an progreso sa satuya, sigun sa mga surbey asin pag-adal na pigkomisyon kan mga nasa poder. Kun siring, ano na an gigibohon kan akademya, kun naabot ta na an mauswag na syudad? Ano na an gigibohon kan mga nasa akademya, kun maogma na an buhay kan mga taga-Naga asin ini nin huli ta pinamamayuhan kita na mga orog karahay na mga lider? Ano na an masunod sa satuyang pagiging maogmang lugar kun maogma na kitang igwang SM? Igwa kan mga kakanan sa Magsaysay? Kun marahay na an buhay sa Naga asin ngapit mangyayari na ining arogon kan ibang banwaan sa Bikol, ano na an gigibohon kan institusyon siring kan kolehiyo (USI), kan Ateneo, kan seminaryo, kan UNC asin kan mga pampublikong eskwelahan? Magparada sa military? Magpa-political forum kun sain mabayle, makanta an satuyang mga pulitiko? Magpaquiz bee? Magpa Miss Intrams o magpabasketball? O padagos ta pang pakusogon an satuyang mga kursong nagtatao nin mga obrero sa call centers kan probinsya, kan mga tatawan trabaho sa abroad kan gobyerno? Alaagd tandaan ta na mantang nagsasaysay an mga Griyegong pilosopo yaon man an Akropolis, an kapanoan kan sibilisasyon Griyego alagad dai man ini nagpauntok sa mga paratukdo na magin kritikal sa sistema kan saindnag panahon. Iba man nanggad an sukulan sa akademya. Iba an saiyang misyon asin bisyon sa kun pano ginigibo kan ibang ahensya kan banwaan an saiyang ginigibo para sa banwaan. Palibhasa, kita an natumoy sainda apisar kita an mga nagbabayad ki buwis, kita an banwaan na pigpapatal kan mga nakirilyab na propaganda. An akademya may katungdan na purisawon an isip kan kagabsan, na magin kritikal orog na sa panahon na an isip kinukundisyon tanganing maghanap sana nin kakanon asin bako nin buhay. Na magdangog sana kan radyo asin sabihon na ini an katotoohan asin an gabos putikon. Ano an mangyayari sa Puso kan Kabikolan, kun an saiyang isip na nagpaparigmat sa kalag, pigpapatal na sana kan mga diskurso sa radyo, kan mga komentarista na risang pabor sa sarong pulitiko o sa sarong sistema nin kapangyarihan? Sinasabi ta na an Naga, an puso kan rehiyon— panahon na tanganing maghanap kita kan isip kan rehiyon, himuon an sarong espasyo kun sain mataragbuan an mga isip asin dai ini mapangyayari sagkod na kapot kan pirang tawo an poder na nagsusugong kan mga diskurso, na nagtutubod kan kita-kita-na- sana-kuta- an nakaaram, kan nagsasabi na an tawo an mahusga alagad dai tinatawan an mga tawo kan angay na mga panukol, kan sistema nin pagrason. Diskurso an pigbubuhay kan akademya mantang nabubuhay an iba sa popular na opinyon.\nDai sana nakakulong an akademya sa sarong kinudalan na lugar na may mga edipisyo. Gibohon ta na an gabos na espasyo, pati an birtwal, magin lugar para sa pagparigon kan isip, pagpakusog nin boot, tanganing masapod ta na an mga payo asin puso ta na haloy ng naglalataw sa salog kan nagbubulos na laway kan satuyang mga pulitiko asin mga tampalasan sa radyo na sa tore may nakatugdon na barukikik.\nPosted by Kristian Cordero at 7:27 PM 10 comments:\nAN AKADEMYA SATUYA Saro sa pighihiling kong da...


Pahalagahan na Marhay an Pribilehiyong Magin Kaiba ni Jehova sa Gibuhon! | Pag-aadalan\nGikan sa Buot na Iprinesentar an Saindang Sadiri—Sa Taiwan\nMagin Masarig an Pagtubod sa Kahadian\nKamo Magigin “Sarong Kahadian nin mga Saserdote”\nISTORYA NIN BUHAY An Buhay Ko sa Paglilingkod Para sa Kahadian\nPahalagahan na Marhay an Pribilehiyong Magin Kaiba ni Jehova sa Gibuhon!\n“Isentro an Saindong Isip sa mga Bagay na Nasa Itaas”\nAn Torrengbantayan—Pag-aadalan na Edisyon | Oktubre 2014\nBASAHON SA Afrikaans Albanian Aleman Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Colombian Sign Language Croatian Czech Dangme Danish Drehu Dutch Efik Español Estonian Ewe Finnish Ga Georgian Griego Guarani Gujarati Gun Haitian Creole Hapon Hebreo Hiligaynon Hindi Hungarian Icelandic Igbo Iloko Indonesian Ingles Italian Sign Language Italiano Japanese Sign Language Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Koreano Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Mauritian Creole Maya Mexican Sign Language Mixe Mongolian Moore Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Pranses Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Ruso Russian Sign Language Sango Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Tshiluba Tsonga Turkish Turkmen Turkmen (Cyrillic) Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Zande Zulu\n“Kami mga kapwa trabahador nin Diyos.”—1 Cor. 3:9, NW.\nAno an pribilehiyo kan mga lingkod ni Jehova puon pa kaidto?\nAnong gibuhon ngunyan an nangurugnang dapat niyatong pahalagahan na marhay?\nAnong maugmang paglaom an naghahalat sa sato sa maabot na panahon?\n1. Ano an sabuot ni Jehova sa saiyang mga gibuhon, asin ano an ginibo niya?\nIKINAKAUGMA ni Jehova an saiyang gibuhon. (Sal. 135:6; Juan 5:17) Gusto niyang arog man kaiyan an mamatian kan saiyang mga linalang na may intelihensiya kaya tinawan niya sinda nin nakakagaya-gaya asin nakakakontentong gibuhon. Halimbawa, pinatabang niya an saiyang panganay na Aki sa Saiyang paglalang. (Basahon an Colosas 1:15, 16.) Sinasabi sa sato kan Bibliya na bago nagin tawo si Jesus, nasa kataid siya nin Diyos sa langit “bilang ekspertong trabahador.”—Tal. 8:30, NW.\n2. Ano an nagpapahiling na puon pa kaidto may importante asin nakakakontento nang gibuhon an espiritung mga linalang?\n2 Puon sa inot sagkod sa huring libro kan Bibliya, mababasa an mga halimbawa na nagpapahiling na pirming tinatawan ni Jehova nin asignasyon an espiritung mga aki niya. Pagkatapos na magkasala asin palayason si Adan asin Eva sa istaran nindang Paraiso, an Diyos ‘nagbugtak nin mga kerubin sa sirangan kan Eden asin sarong naglalaad na espada na naglalabad-labad tanganing bantayan an dalan nin kahoy nin buhay.’ (Gen. 3:24) Sinabi man sa Kapahayagan 22:6 na si Jehova ‘nagsugo kan saiyang anghel sa pagpahayag sa saiyang mga uripon kan mga bagay na kaipuhan mangyari tulos.’\nMGA GIBUHON PARA SA MGA TAWO\n3. Kan nasa daga si Jesus, paano niya inarog an halimbawa kan saiyang Ama?\n3 Kan nasa daga si Jesus bilang perpektong tawo, maugma niyang inutob an gibuhon na itinao sa saiya ni Jehova. Sa pag-arog sa halimbawa kan saiyang Ama, tinawan man ni Jesus nin mahalagang gibuhon an mga disipulo niya. Tanganing maugma nindang antisiparon an magigin asignasyon ninda, sinabi ni Jesus: ‘Sa katotoohan, sa katotoohan, ako nagsasabi saindo, an minatubod sa sako, magigibo man niya an mga gibo na ginigibo ko; asin urog pa kaining mga gibo an magigibo niya, huli ta ako maduman sa Ama.’ (Juan 14:12) Tanganing iduon an pagkaapurado kan siring na gibuhon, sinabi niya: ‘Kaipuhan na gibuhon ta an mga gibo kaidtong nagsugo sako [mantang] aldaw pa; an banggi madatong na dai nin siisay man na makakagibo.’—Juan 9:4.\n4-6. (a) Taano ta nagpapasalamat kita na inutob ni Noe asin Moises an mga asignasyon ninda hali ki Jehova? (b) Sa ano nagkakapareho an lain-lain na gibuhon na iinaasignar nin Diyos sa mga tawo?\n4 Bago pa magdigdi si Jesus sa daga, tinatawan na an mga tawo nin nakakakontentong gibuhon. Minsan ngani dai nautob ni Adan asin Eva an asignasyon sa sainda, sinunod kan iba an ipinagibo sa sainda nin Diyos. (Gen. 1:28) Tinawan si Noe nin espesipikong mga instruksiyon kun paano magibo nin arka tanganing makaligtas sinda sa Delubyo. Eksakto niyang ginibo an mga sinabi ni Jehova. Huli sa maingat niyang pagsunod, buhay kita ngunyan!—Gen. 6:14-16, 22; 2 Ped. 2:5.\n5 Tinawan si Moises nin espesipikong mga instruksiyon sa pagtugdok kan tabernakulo asin pag-organisar kan pagkasaserdote, asin maingat niya iyan na sinunod. (Ex. 39:32; 40:12-16) Dawa ngunyan, nakikinabang kita sa maimbod niyang pag-utob sa asignasyon na iyan. Paano? Ipinaliwanag ni apostol Pablo na an tabernakulo asin pagkasaserdote nagsisimbolo sa marahay na mga bagay na maabot.—Heb. 9:1-5, 9; 10:1.\n6 Sa pana-panahon, nagbabago an mga gibuhon na itinatao nin Diyos sa saiyang mga lingkod depende sa pangangaipo tanganing mautob an saiyang katuyuhan. Pero, an mga gibuhon na iinaasignar sa sainda pirming para sa kamurawayan ni Jehova asin sa kapakinabangan kan may pagtubod na mga tawo. Nagin totoo ini sa mga nagibo ni Jesus, bago siya nagin tawo asin kan yaon siya digdi sa daga. (Juan 4:34; 17:4) Nagpapamuraway man ki Jehova an mga gibuhon na iinaasignar sa sato ngunyan. (Mat. 5:16; basahon an 1 Corinto 15:58.) Taano ta nasabi niyato iyan?\nPAPAGDANAYON AN POSITIBONG PAGMANSAY SA MGA ASIGNASYON\n7, 8. (a) An mga Kristiyano ngunyan may pribilehiyong gibuhon an ano? (b) Paano kita maninigong maghimati sa paggiya ni Jehova?\n7 Sarong onra nanggad na inimbitaran ni Jehova an bakong perpektong mga tawo na magin mga kapwa trabahador niya. (1 Cor. 3:9, NW) An mga naglilingkod sa pagtugdok nin mga Assembly Hall, Kingdom Hall, asin pasilidad kan sangang opisina nakikikabtang sa aktuwal na proyekto nin pagtutugdok, arog ni Noe asin Moises. Nagtatabang ka man sa pagpakarhay kan saindong Kingdom Hall o sa pagtugdok kan satong pambilog na kinaban na opisina sa Warwick, New York, pahalagahan na marhay an saimong pribilehiyo na maglingkod. (Hilingon an ritrato sa kapinunan kan artikulo.) Sagradong paglilingkod ini. Pero, gabos na Kristiyano inimbitaran na makikabtang sa sarong espirituwal na pagtutugdok. Para man ini sa kamurawayan ni Jehova asin sa kapakinabangan kan makinuyog na mga tawo. (Gui. 13:47-49) Tinatawan kita kan organisasyon nin Diyos nin tamang mga instruksiyon kun paano ini epektibong gigibuhon. Kun beses, nangangahulugan ini nin pagtao sa sato nin bagong asignasyon.\n8 An maimbod na mga lingkod ni Jehova pirming andam na magpasakop sa paggiya Niya. (Basahon an Hebreo 13:7, 17.) Sa primero tibaad dai ta gayong masabutan kun taano ta binago an satong asignasyon. Pero, aram tang marhay an mga pakinabang kun makikikooperar kita ki Jehova sa ano man na pagbabagong ginigibo niya.\n9. Anong marahay na halimbawa an ipinapahiling kan mga elder sa kongregasyon?\n9 Mahihiling sa panginginot kan mga elder sa kongregasyon na gustong-gusto nindang gibuhon an kabutan ni Jehova. (2 Cor. 1:24; 1 Tes. 5:12, 13) Ipinapahiling ninda na andam sindang magmaigot sa gibuhon asin makisabay sa mga pagbabago. Gustong-gusto nindang magsunod sa bagong mga paagi nin paghuhulit manungod sa naestablisar nang Kahadian nin Diyos. Tibaad sa primero may mga nagduwa-duwa na mag-organisar nin pagpapatotoo paagi sa telepono, pagpapatotoo sa piyer, o pagpapatotoo sa publiko, pero dai nahaloy nahiling ninda an marahay na mga resulta. Halimbawa, apat na payunir sa Germany an nagdesisyon na magpatotoo sa lugar nin negosyo na haloy nang dai nahuhulitan. Sinabi ni Michael: “Pirang taon na kaming dai nakikikabtang sa arog kaining pagpapatotoo kaya ninenerbiyos kami. Siyertong nahiling ini ni Jehova huling tinabangan niya kaming magin maugma asin mabunga sa paglilingkod mi kan agang idto. Ugmahon nanggad kami na sinunod mi an instruksiyon sa An Satong Ministeryo sa Kahadian asin nagsarig sa tabang ni Jehova!” Andam ka daw na purbaran an bagong mga paagi nin pagpapatotoo sa saindong teritoryo?\n10. Ano an nagin mga pagbabago sa organisasyon kan nakaagi pa sanang mga taon?\n10 Kun beses, may mga pagbabagong ginigibo sa organisasyon. Kan nakaagi pa sanang mga taon, nagkapirang sangang opisina an pinagsararo. Dawa kinaipuhan kan mga tugang sa mga sangang opisinang ini na makibagay sa mga pagbabago, dai nahaloy nahiling ninda an mga pakinabang kaiyan. (Par. 7:8) Magaya-gaya nanggad an mga trabahador na ini na magkaigwa nin kabtang sa nagpapadagos na kasaysayan kan banwaan ni Jehova!\n11-13. Ano an kinaipuhan na gibuhon nin nagkapira huli sa mga pagbabago sa organisasyon?\n11 May manunudan kitang mahalagang mga leksiyon sa mga tugang na naapektaran kan pinagsararo an nagkapirang sangang opisina. Tibaad an iba dakul na taon nang naglingkod nin bilog na panahon sa irukan na Bethel. Sarong mag-agom na naglilingkod sa sarong sadit na pamilyang Bethel sa Central America an inimbitaran na magbalyo sa Bethel sa Mexico, na mas dakul an Bethelite nin haros 30 doble. “Masakiton bayaan an pamilya asin mga katuod,” an sabi ni Rogelio. Si Juan, saro pang brother na inimbitaran na magbalyo sa Mexico, nagsabi: “Garo man sana ako bagong luwas sa kinaban; kaipuhan mong makikatuod giraray. Kaipuhan mong makibagay sa bagong mga kostumbre asin kun paano sinda mag-isip.”\n12 Nadipisilan man an mga Bethelite hali sa ibang mga nasyon sa Europa na pinabalyo sa sangang opisina sa Germany. Aram kan mga tawong gustong-gusto an magayon na kabukidan kun gurano kadipisil para sa mga hali sa Switzerland na bayaan an kahanga-hangang kabukidan nin Alps. Asin kan primero hinanap-hanap kan mga hali sa Austria an mas relaks na pamumuhay duman.\n13 Kinaipuhan kan mga nagbalyo sa ibang nasyon na matuod sa bagong mga istaran, magtrabaho kaiba kan mga tugang na dai ninda midbid, asin posibleng kaipuhan nindang manudan an ibang trabaho. Kinaipuhan man nindang mag-adjust sa bagong kongregasyon asin teritoryo, saka tibaad kaipuhan pa ngani nindang mag-adal nin ibang lengguwahe. Puwedeng dipisil para sa sainda an mga pagbabagong iyan. Pero inako iyan kan dakul na Bethelite. Taano?\n14, 15. (a) Paano ipinahiling nin dakul na pinapahalagahan nindang marhay an pribilehiyong magin kaiba ni Jehova sa gibuhon, maski ano man iyan? (b) Paano sinda nagin marahay na halimbawa sa sato gabos?\n14 Sinabi ni Grethel: “Inako ko an imbitasyon ta gusto kong ipahiling ki Jehova na namumutan ko siya dawa yaon sain akong nasyon o edipisyo, o ano man an pribilehiyo ko.” Si Dayska nagsabi: “Kan mapag-isip-isip ko na hali ki Jehova an imbitasyon, maugma kong inako iyan.” Uyon man diyan si André asin Gabriela na nagsabi: “Nahiling mi na mas makakapaglingkod kami ki Jehova kun ipapagilid mi an samong mga personal na kamawutan.” Naniniwala sinda na kun may pagbabago sa organisasyon ni Jehova, mas marahay na maugmang akuon iyan kisa kontrahon.\nAn pinakadakulang pribilehiyo ta—magin kapwa trabahador ni Jehova!\n15 Huling pinagsararo an mga sangang opisina, may mga Bethelite na iinasignar na magin payunir. Iyan an nangyari sa nagkapirang Bethelite kan pagsararuon an mga sangang opisina kan Denmark, Norway, asin Sweden tanganing magin an sangang opisina kan Scandinavia. Kaiba sa sainda si Florian asin Anja na nagsabi: “Inisip mi na dipisil pero nakakaugma an bagong asignasyon mi. Para samo, marahayon nanggad na magamit ni Jehova dawa sain kami maglingkod. Talagang masasabi mi na binebendisyunan kaming marhay!” Dawa ngani kadaklan sa sato dai man kaipuhan na gumibo kan siring na pagbabago, puwede ta daw arugon an pagigin andam kan mga tugang na ini na inuton an kapakanan kan Kahadian? (Isa. 6:8) Pirming binebendisyunan ni Jehova an mga lingkod niya na nagpapahalagang marhay sa pribilehiyong magin kaiba niya sa gibuhon, maski sain man iyan.\nIKAUGMA AN PRIBILEHIYO MONG MAGIN KAIBA NI JEHOVA SA GIBUHON!\n16. (a) Ano an ipinapagibo sa sato kan Galacia 6:4? (b) Ano an pinakadakulang pribilehiyo na puwedeng makua nin siisay man?\n16 Huling bako kitang perpekto, may tendensiya kitang ikumparar an sadiri sa iba. Pero sinasabi sa sato kan Tataramon nin Diyos na magpokus sa kun ano an kaya niyatong gibuhon. (Basahon an Galacia 6:4.) Kadaklan sa sato mayo nin katungdan na manginot sa laog kan kongregasyon. Saka, bako man gabos puwedeng magin payunir, misyonero, o Bethelite. Totoong marahayon na mga pribilehiyo ini! Pero dai niyato paglingawan na gabos kita tinawan kan pinakadakulang pribilehiyo na puwedeng makua nin siisay man—an magin kapwa trabahador ni Jehova sa ministeryo. Sarong pribilehiyo ini na dapat tang pahalagahan na marhay!\n17. Ano an lalauman ta mantang yaon pa kita sa kinaban ni Satanas, pero taano ta dai kita dapat pangluyahan nin buot?\n17 Sagkod na yaon pa kita sa kinaban ni Satanas, tibaad limitado an magigibo ta sa paglilingkod ki Jehova. Tibaad may mga bagay na dai ta kontrolado, arog kan salud, responsabilidad sa pamilya, asin iba pa. Pero dai kita dapat pangluyahan nin buot. Dai mo pagmenuson an magigibo mo bilang kaiba nin Diyos sa gibuhon na pagpapatotoo dapit sa saiyang pangaran asin Kahadian sa gabos na pagkakataon. An pinakamahalaga iyo na ginigibo mo an gabos mong makakaya sa gibuhon kaiba ni Jehova asin ipinapamibi mo sa saiya na bendisyunan an mga tugang na nakakapaglingkod nin urog pa. Tandaan na mahalaga ki Jehova an gabos na nag-uumaw sa pangaran niya!\n18. Ano an maninigong andam niyatong ipagilid nguna, asin taano?\n18 Sa ibong kan satong mga kaluyahan asin pagkabakong perpekto, nauugma si Jehova na gamiton kita bilang saiyang mga kapwa trabahador. Pinapahalagahan nanggad niyato an satong pribilehiyong magin kaiba kan satong Diyos sa gibuhon sa huring mga aldaw na ini! Kaya, maninigong magin andam kitang ipagilid nguna an satong personal na mga kagustuhan, huling aram ta na sa bagong kinaban, tatawan kita ni Jehova kan “tunay na buhay”—buhay na daing katapusan sa maugma asin matuninong na kamugtakan.—1 Tim. 6:18, 19, An Marahay na Bareta Biblia.\nPinapahalagahan mo daw na marhay an pribilehiyo mong maglingkod? (Hilingon an parapo 16-18)\n19. Ano an ipinanuga sa sato ni Jehova para sa maabot na panahon?\n19 Mantang haranihon na an bagong kinaban, girumdumon an sinabi ni Moises sa mga Israelita bago sinda lumaog sa Dagang Panuga: ‘Gigibuhon ni Jehova na magpakadakul ka sa gabos na gibo nin saimong mga kamot.’ (Deut. 30:9) Pagkatapos kan Armagedon, mamanahon na an daga kan gabos na nagin sibot sa gibuhon kaiba nin Diyos siring kan ipinanuga niya sa sainda. Dangan makonsentrar na kita sa satong bagong asignasyon—gibuhon na magayon na paraiso an daga!\nAN TORRENGBANTAYAN—PAG-AADALAN NA EDISYON Oktubre 2014


Garo ka udo - タガログ語 - 英語 翻訳と例\n検索ワード: garo ka udo (タガログ語 - 英語)\ngaro ka kapay\nMarychel Garu ka udo\nAram mo mangkanos garo ka burak ning natong\nGaro ka toinks risahon man sana na nagtatampo ko yudepota man na\nPareho an tes kan tawo na dai mo ka level, ta apesar ngani kinamumuhian kan bilog na barangay dahil sa gibong makasuka-suka, nawara na su saiyang digdinad. Dai na siyang balor dahil ngani sa saiyang karumal-dumal na gibo nawara na su saiyang honra buda su maray na reputasyon. Dawa madaog mo man an sa laban, sinapak-sapak mo kun haros pa sana diit na hinangos an tinada mo. Nadaog mo man siya dai na man an ki pordonde o halaga sa barangay ta garo ka na man sana kaan nakapasa ki bahugan. Nata mapasa mo an bahugan dai ka man maghihinayang ta dai na man ki balor o halaga sa buhay ta an bahugan. Ginamit na ngani na bahugan boot sabihon pang basurahan na an. Duman na an sa nabubulok o di nabubulok ta pasa na. Pabayaan ta na an mga tawong daing mga halaga an buhya. Mg a tawong bakong maray an reputasyon. Mga tawong dai ng honra asin dignidad. Mga bahugan sinda lalo na itong daing maginibo kundi raoton an kapwa ninda. He he..\nPareho an tes kan tawo na dai mo ka level, ta apesar ngani kinamumuhian kan bilog na barangay dahil sa gibong makasuka suka, nawara na su saiyang digdinad. Dai na siyang balor dahil ngani sa saiyang karumal dumal na gibo nawara na su saiyang honra buda su maray na reputasyon. Dawa madaog mo man an sa laban, sinapak sapak mo kun haros pa sana diit na hinangos an tinada mo. Nadaog mo man siya dai na man an ki pordonde o halaga sa barangay ta garo ka na man sana kaan nakapasa ki bahugan. N\ncrostata di frutta (イタリア語>英語)annoncèrent (フランス語>ベトナム語)nakai (ポーランド語>ギリシア語)reconhecida, cujo, considerado, ,reconhecimento (ポルトガル語>英語)weisst du jetzt wielange du noch bleiben musst (ドイツ語>英語)indometacina (スペイン語>オランダ語)νησιωτικος (ギリシア語>英語)robot (デンマーク語>イタリア語)walang kwentang mga bagay (タガログ語>英語)mundus (ポーランド語>デンマーク語)natak tum kar rahe ho (ヒンズー語>英語)kalu benikindhi (テルグ語>英語)ausländer (ドイツ語>ラテン語)kemahiran , pertukangan (マレー語>英語)preto (ポルトガル語>フィンランド語)moro wars (英語>タガログ語)ampun (インドネシア語>ルーマニア語)bradyarrhythmias (英語>アラビア語)avopar�ina (マルタ語>英語)are you afraid of me (英語>ヒンズー語)dong bang (マレー語>英語)shamae sut (ウェールズ語>英語)wie het schoentje past, trekke het aan (オランダ語>フランス語)satirati (クロアチア語>マオリ語)size КБ (英語>ブルガリア語)


Home / Albay / Tabaco City / Nagadan na evacuee sa Albay, bako casualty kan Mayon\nNagadan na evacuee sa Albay, bako casualty kan Mayon\nBicol Standard Newspaper Wednesday, January 17, 2018 Albay, Tabaco City\nTabaco City - Tulos na nilinaw kan Albay PDRRMC na bako casualty kan pag alburuto kan Mayon an nagadan na evacuee sa Albay kun kaya dae pa ini makakarisibi nin asistensiya hali sa gobyerno.\nSegun kay Dr. Cedric Daep, Chief kan Albay Public Safety and Emergency Management Office o APSEMO, pneumonia an kinagadan kan 81 anyos na Teodolo Precia kan Buang, Tabaco City asin bako dahil sa epekto kan bulkang Mayon.\nSa katotoohan, segun kay Daep, wara ni anu pa man na epekto sa Siyudad nin Tabaco an bulkan.\nMaski an ash fall an dae pa man nakaka abot sa lugar huli ta yaon ini sa North quadrant kan bulkan mantang yaon sa south west an apektado kaini.\nSa report kan Albay PNP, alas 5:00 nin aga kan Martes, Enero 16, 2018 kan magadan si Lolo Teodolo mantang yaon sa Mayon Elementary School na naging evacuation center kan mga taga brgy Buang. (Vince Villar)\nNagadan na evacuee sa Albay, bako casualty kan Mayon Reviewed by Bicol Standard Newspaper on Wednesday, January 17, 2018 Rating: 5


Bombo Radyo Philippines - Bicolano\nSolGen handang idepensa si Duterte sa SC sa Martial Law issue - Thursday, 19 Jan 2017 16:35\tGolf club set ni Jee Ick Joo, narekober na - PNP AKG - Thursday, 19 Jan 2017 16:34\tDuterte OK sa Martial Law interpretation - SolGen - Thursday, 19 Jan 2017 16:27\tAway sa negosyo, motibo raw sa pagkidnap kay Jee Ick Joo - Thursday, 19 Jan 2017 16:18\tDuterte 'looking forward' na sa 2nd China visit sa May - Thursday, 19 Jan 2017 16:15\tYou are here: HomeRegional NewsBicolano\n3 sa 9 na naarestar na miyembro kan "Interpol" sa Sorsogon, kinasuhan na\tTuesday, 25 November 2014 19:29\t(UPDATE) LEGAZPI CITY -- Kinasuhan na an tulo sa siyam katawo na naarestar sa isinagibong raid kan Sorsogon Criminal Investigation and Detection Team (CIDT) na suboot miyembro kan 'Interpol Commission'.\nBinisto an mga ini na sinda Reymar Jalmansar, 29 anyos, Salvador Demdam, 50 anyos asin Wudruff Jalmanzar, 39 anyos.\nNakua sa posisyon ni Reymar an 9mm, magasin, 7 bala nin 9mm, Interpol ID, Badge asin ID na may nakalaag na "Samahang Magdalo.''\nNakua man kay Salvador an cal. 45, magasin na mayong bala, Interpol Id asin badge mantang kay Wudruff iyu an 9mm, magasin, 8 bala para sa 9mm asin maging an ID na interpol.\nKasong pagbalgar sa 10591 or Comprehensive Firearms and Ammunition Regulation Act asin Violation of Art. 177 kan Revised Penal Code o Usurpation of Authority an pigkakahampang ngunian kan mga suspek.\nMientrastanto, nakaliobre naman an iba pang nadakop kan CIDT na binistong sinda Bereguer, Santos Jarlego, Celeste Dreo, Wilson Hubilla, Manuel Johann Olaño asin Ronnie Gardon.\nSegun sa mga otoridad, may nagpaabot sa sainda nin impormasyon na nagkakaigwa nin miting sa lugar asin may mga sukbit pang badil an mga ini.\nNapag-araman na an grupo an mga opisyal asin miyembro kan International Police Commission na may ranggo na may ranggo suboot na Colonel, Lieutenant, Captain asin Sergeant.\nSa ngunyan, padagos pa an pigsasagibong imbestigasyon kan mga otoridad sa mga nagpabistong miyembro kan Interpol.\tEx - PAF member, binadil-gadan sa Sorsogon\tTuesday, 25 November 2014 19:28\tLEGAZPI CITY -- Nahahadit ngunyan an mga residentes sa sunud-sunod na kaso nin pagkagadan sa provincia kan Sorsogon.\nBinisto an ika-anom na biktima nin pambabadil-gadan ngunyan na bulan pa sana nin Nobyembre sa nasabing provincia na si Alvin Balagot y Galindez, 27 anyos, dating miyembro kan Philippine Air Force.\nSegun sa impormasyon, naglilinig suboot an biktima sa hampang kan harong kan ranihon ini kan limang kalalakihan asin binadil sa payo asin iba pang parte kan hawak na nagresulta sa tulos kaining pagkagadan.\nNaglaog man suboot an mga suspek sa harong asin pinaghahanap an badil kan biktima alagad mayo man nin nakua kundi solamenteng cellphone kaini.\nNakua sa crime scene an tulong empty cartridge nin kalibre .45 na ngunyan an pigsasairarom na sa ballistic examination mantang nagpapadagos man an imbestigasyon sa panggagadan.\tDating Brgy Kgwd sa Catanduanes, nadukayan-gadan sa laog kan harong kan sarong ex-convict\tTuesday, 25 November 2014 06:04\tLEGAZPI CITY-- Nagtetenir na palaisipan ngunian sa mga awtoridad an motibo sa nangyaring panggagadan sa sarong dating barangay kagawad sa provincia kan Catanduanes.\nEnot digdi, nakua na sana man kan saiyang agom an biktimang si Salvacion Bernal Pamplona, 43 anyos, asin residente kan Brgy. Progreso, banwaan kan San Miguel, na duguan asin mayo nang buhay sa laog kan kusina kan harong kan sarong Dante Morales Tilar,39-anyos, sarong negosyante asin ex-convict, residente kan parehong lugar.\nSEgun sa agom kan biktima, antes an panggagadan, nagpaaran an saiyang misis na maluwas ngani na magbakal alagad dai na ini nagbalik.\nBase sa resulta kan eksaminasyon, 'contusion hematoma' huli sa 'traumatic blunt injury' sa payo an nagin kawsa kan pagkagadan kan biktima.\nSa ngunyan, pig-aaram na man kan mga awtoridad an posibleng koneksyon ni Tilar sa nasabing krimen.\t2-day class suspension sa APEC Summit sa Albay, pinal na\tMonday, 24 November 2014 20:25\tLEGAZPI CITY-- Naisapinal na an planong pagsususpinder nin klase sa gabos na level sa provincia nin Albay para sa gigibohong Asia -Pacific Economic Cooperation - Informal Senior Officials Meeting (APEC-ISOM) sa maabot na Desyembre 8 - 9, 2014.\nAn nasabing lakdang an kasunod na man kan joint advisory kan Regional Disaster Risk Reduction and Management Council asin Provincial Disaster Risk Reduction and Management Council.\nAn pagsuspender kan klase an saro sa lakdang kan lokal na gobyerno ngani matutukan an seguridad kan mga international delegates gikan sa manlaen laen na nacion asin malikayan na mabanga an atensyon kan mga otoridad sa pagbabantay.\nSa ngunyan , pighahalat na sana an pormal na resolusyon para sa pagpapaotob kan kasuguan sa mga nasabing aldaw.\nKaiba sa mga piglalaomang mapadara nin delegado iyu an Australia, Brunei, Canada, Chile, China, Hong Kong, Indonesia, Japan, South Korea, Malaysia, Mexico, New Zealand, Papua New Guinea, Peru, Pilipinas, Russia, Singapore, Taiwan, Thailand, Vietnam asin Amerika.\nAn pagtiripon an partikular na gigibohon sa duwang bistong hotel sa provincia nin Albay.\tAmazonang lider kan New People's Army , naarestar sa provincia kan Masbate\tMonday, 24 November 2014 20:23\tLEGAZPI CITY-- Ipigsasairaum na ngunyan sa tactical interrogation an pigsasabing amazonang lider kan mga rebeldeng New People's Army na nadakop sa provincia kan Masbate.\nBinisto ining si Yvhonie Victor alyas Kumander Pinang 32-anyos residente kan Barangay Amotag, banwaan kan Aroroy, nasabing provincia.\nNaarestar si Victor sa sarong Lodging House sa Altarejos Street, Barangay District 3 , banwaan kan San Jacinto sa tapat mismo kan hepatura kan pulisya.\nEnot digdi, nagpanggap pa soboot an suspek na miyembro kan PNP asin nagpaiba sa ospital huli sa pangungulog kan tulak alagad dae na ini nakadulag pa sa kamot kan mga awtoridad.\nSa ngunyan ,pig aaram na man kan mga awtoridad an pagkakabisto sa iba pa kaining mga pag iriba.\tMga concerned agencies asin mga local chief executives kan mga lugar na apektado kan pag-aalburuto kan Bulkang Mayon, liwat na mahampang sa Congressional Inquiry ngunian na aldaw; 'permanent solution' sentro kan pag-orolay\tMonday, 24 November 2014 20:20\tLEGAZPI CITY -- Liwat na mahampang ngunyan na aldaw sa mga Bicolanong lehislador an manlaen- laen na ahensya kan gobyerno sa Albay katakod pa man kan problemang pigkakahampang kan provincia sa pagpapa-ebakwar tuyong nag-aalburuto an Bulkang Mayon.\nKabale sa mga inimbitaran iyu an Albay Public Safety and Emergency Management Office (APSEMO), Department of Health (DOH), Department of Social Welfare and Development(DSWD) , Department of Education (DepEd), Office of Civil Defense (OCD) asin an mga alkalde kan mga apektadong ciudad asin banwaan.\nSa intrivista kan Bombo Radyo Legazpi ki Congressman Rodel Batocabe, sinabi kaini masentro an pag-oolay sa pagtataltag nin permanenteng solusyon sa problemang pigkakahampang kan provincia oras na nag-aalburuto an bulkan.\nKabale man digdi an pag-asses sa mga nagastos kan lambang LGU tuyong nagpapaotob kan pagpapa ebakwar asin an mapadapit sa paglalaag kan 'permanent relocation' asin dagos na pagpapaali sa mga namamanwaan na nakaistar sa laog kan permanent danger zone kan bulkan.\nAstyan na ala- 1:00 nin hapon isasagibo an nasabing pagtiripon sa kongreso.\nMientras tanto, nagpaliwanag man an Bicolano Bloc kun nata dae na liwat inimbitaran an Philippine Institute of Volcanology and Seismology (Phivolcs) na saro sa mga nagisa kan enot na inquiry asin maging an liwat na dae pag-imbitar kay Governor Joey Salceda.\nSegun kay Cong. Batocabe, naipaliwanag na kan Phivolcs an estado kan bulkan asin naipahayag na man kaini an saindang lado katakod kan pagpapaebakwar kun kaya dae kaini kaipuhan pang mag atendir.\nPag-abot man sa dae pag-imbitar sa gobernador, pigsierto kan lehislador na matalaan sinda nin panahon ngani pahampangon man si Salceda sa saindang paghahapot alagad bako pa ngunyan.\t3 sibilyan lugadan sa pagsakyada kan mga rebeldeng NPA sa Masbate\tMonday, 24 November 2014 02:00\tTolong sibilyan an lugadan sa panibagong pag-atake kan mga rebeldeng New Peoples Army (NPA) sa sarung temporary patrol base kan Philippine Army's 93rd Division Reconnaissance Company sa probinsiya kan Masbate.\nSegun kay Philippine Army 903rd Brigade Commander, spokesperson 1Lt. Clint Antipala, nangyari an pagsakyada bandang alas-8:30 kasubagong pagkaaga sa may Sitio Guiwanon, Barangay Danao banwaan kan San Jacinto sa Ticao Island.\nSinabi ni Antipala na sainda pang pig-aaram an pagkakabisto sa tolong sibilyan mantang saru sa sainda an nasa seryosong kondisyon.\nSegun pa Antipala nadiskubri na sana man kan mga suldados na igwa nin casualties makalihis na pauranan an saindang patrol base kan mga rebelde.\nTolos man na idinalagan sa hospital an tolong lugadan na sibilyan, mantang nagpapadagos an hot pursuit operations kan militar sa lugar kontra sa mga rebeldeng NPA.\tLaborer gadan makalihis pagbabadilon sa provincia kan Sorsogon\tMonday, 24 November 2014 01:58\tLEGAZPI CITY-- Saru na naman na panibagong insidente nin pambabadil-gadan an nairehistro sa provincia kan Sorsogon.\nIni an pirang aldaw sana man makalihis an nangyaring panggagadan sa sarung paraoma sa parehong provincia na segun sa militar gibo kan mga rebeldeng New Peoples' Army.\nSa panibagong insidente, nabisto an biktimang si Ramilo Basares Penos, 44 -anyos, laborer asin residente kian Sitio Inalapan, Bgy Gerona, banwaan kan Bulan.\nAntes an insidente, ultimong nahiling an biktima na nasa balkonahe kan saindang harong na nakatukaw mantang nagtetext kan bigla na sana man ining dulukan kan tolong dae nabistong kalalakihan asin pinagbabadil sundo sa magadan.\nNaidalagan pa kuta sa ospital an biktima alagad idineklara ining dead on arrival.\nEnot kaini, naging maribok an mga impormasyon na pigpupunan na suboot kan mga rebelde na ilikida an mga personang imbwelto sa panggagadan sa saindang tagapagtaram na si Ka- Greg Bañares kan nakalihis na taon sa porsyon kan Brgy. Calmayon, banwaan kan Juban.\nSa naenot na entrevista kan Bombo Radyo Legazpi kay Col. Beerjenson Aquino kan 31st Infantry Battallion, sinabi kaini na an mga siring na lakdang kan mga rebelde an nagpapahiling sana man kan saindang kawaran nin utang na boot sa mga personang saindang dating pinakinabangan.\nSegun kay Col. Aquino, an paraoma na ginadan sa porsyon kan Brgy. Calmayon kan nakalihis na aldaw an dating nagpapadagos kaito sa mga rebelde sa saiyang harong na posibleng pinagsupuniran suboot kan mga ini na nagiging informant na kan militar.\tDriver kan bus na nakabangga asin nakagadan sa Bicolana Beauty Queen na si Melody Gersbach, sinentenciahan na\tSaturday, 22 November 2014 21:42\tLEGAZPI CITY-- Senentenciahan na kan korte an driver kan bus na nakabangga asin nakagadan Bicolana Beauty Queen na si Melody Adelheid Gersbach apat na taon na an nakakalihis.\nApat sundo sampulong taon na pagkakakulong apwera pa sa P75,000 na indemnity sa pamilya kan beauty queen asin iba pang pag-iriba na nagadan sa aksidente an pigkakahampang kan bus driver na Wilson Pontillas, residente kan Bato, Camarines Sur.\nApwera digdi, mabayad man ni Pontillas sa mga nawalat ni Melody nin P4,805,243.00 sa mga naging danyos asin gastos na kawsa kan aksidente sa pamilya kaini kabale na an mga ginastos sa pagpapalubong.\nSi Pontillas an enot ng nahampang sa kasong reckless imprudence resulting to multiple homicide, serious physical injuries, asin damage to property.\nMarurumduman na alas-11:00 nin aga kan Agosto 21, 2010 kan mangyari an aksidente sa kahalabaan kan National Highway sa Sitio Banase, Barangay Pawili, Bula, Camarines Sur na nagresulta sa pagkagadan kan reigning Miss International Philippines na si Melody, saindang driver na si Santos Abuera Ramos asin saro pa na binistong si Alden Orense mantang nakasalbar man si Ronald Lita na nagsapo nin labing danyos sa hawak.\nSa isinagibong pagdangog, napatotoohan na marikas an pagpapadalagan kan bus kun saen b inalo pa kaining mag-overtake sa sarong motorsiklo kawsa ngani na mabangga an Toyota Innova na piglulunadan ni Gersbach asin dagos na makabangga sa kahoy nin acasia sa gilid kan dalan.\nMientrastanto, kun dae man mababayadan kan diver an mga kantidad na kabale sa mga civil liabilities kaini, obligado an maysadiri kan Guevarra Bus Line na simbagon an nasabing kantidad.\t'Dai maabot nin 12 rounds si Algieri'- Boxing Analyst\tSaturday, 22 November 2014 21:38\tLEGAZPI CITY-- Nagtutubod an sarong boxing analyst na dai maabot nin 12 rounds asin mapapatumba ni Manny Pacquiao an Amerikanong si Chris Algieri.\nSa intrivista kan Bombo Radyo Legazpi kay Councilor Abing Rodolfo kan Bato, Catanduanes, sinabi kaini na baku na bago na makahampang ni Manny an mas darakula asin haralangkaw na siring ni Algieri asin baku man ini bastante na basehan ngani na masabing llamado o dehado an sarong boksingero.\nSegun digdi, pinagprepararan nin marhay ni Pacman an laban urog pa asin target talaga kaini an 'mega-fight' kay Floyd Mayweather na dai na mangyayari kun siya an madadaog.\nPaliwanag kaini, kun rikas, kusog asin eksperyensya an pag-uulayan an lamang na lamang an Peoples' champ.\nPagkakarkulo ni Rodolfo, sa pagultanan kan 6-8 rounds an mabigay na an kano.\nKun pagbabasehan man suboot an mga naenot na laban ni Algieri an mayo ining maikokonsiderar na 'impressive win' magin an laban kay Ruslan Provodnikov na nagin makontroberysal.\nSa ibong kaini, sinabi ni Rodolfo na dapat na mag-ingat si Pacquaio sa 'over head right' ni Algieri huli sa ini an makusog na suntok kan kalabang kano.\tMore...\nP1.5 million na droga, nakumpiskar hale sa duwang babae sa Naga City\t2 elementary student, irido makalihis makuryente sa Quezon\tSiyam na oras na power service interruption, maeeksperyensyahan sa nagkakapirang lugar sa Albay saaga\tPNP, 95% nang preparado para sa 2015 APEC Summit sa masangling bulan kan Desyembre\tPage 6 of 61\tStartPrev12345678910NextEnd\tCebu News\t6-anyos patay sa dengue sa Kidapawan\tMunicipal administrator gibugha sa riding in tandem\tBultong mga armas, nabawi sa armory sa Marawi City\tMagtutudlo gipusil patay, sling bag nga dala gikuha sa mga suspek\t8-anyos, gilugos sa 14-anyos\tPolice officer, binaril-patay ng pamankin ng bise mayor\tPangasinan News\tAbung na Vice-Mayor ed Pangasinan, tinakewan\tEx-PGMA maliket ed inpan basura na Ombudsman ed kaso to\t14-anyos ya dalaginding, ni-rape na aman empleyado ed munisipyo ed Pangasinan\tNanalasan ipo-ipo anggapoy masyadong intilak ya pinsala\tNegosyante, sinaksak diad loob na tindaan\t3 kwarto na eskwelaan ed Pangasinan, apu-ulan\tIlocano News\tP27-M a gatad ti fully grown marijuana, naparut idiay Ilocos Sur\tNasarakan a bangkay idiay ili a Banna, dandani naisina ti ulo na\tSanitary landfill iti Laoag City, nasuroken a makalawas a banbantayan ti BFP gapu ti uram\tBangkay dagiti 3 natay a biktima ti bus accident iti Burgos, Ilocos Norte, naiyawiden iti lugarda\tSecurity guard, nasulbar ti nabayagen a problema na iti tulong ti programa a 'Duralex Sedlex' ti Bombo Laoag\t2-anyos, natay kalpasan a nalmes iti irigasyon\tIlongo News\tIligal nga quarry, gin pa bombo\tMga Pinoy sa Brazil, excited na sa World Cup; presyo ng bilihin, tumaas\tLapsag ginpainum sang dugo sang babaylan napatay\t1 patay, 4 pilason sa pagpang-ambush sang BIFF sa mga suldado sa Datu Unsay, Maguindanao\tMenor de edad patay, matapos malumos\tMister, ginluthang patay sa atubang sang live-in partner kag anak\tOther Dialects\tCash assistance na OWWA para ta biktima na Supertyphoon Lawin, vinukatan da manin\tTricycle driver,ginaru na y bag na pasahero na ta Cagayan\tPagtunga sa Aklan sa daywang distrito, uman nga gin buhi sa Kongreso\tBarangay chairman, arestado sa pagpanakit it onga\tMinaltratong OFW sa Saudi Arabia, naka-uli eon sa bulig it Bombo Radyo\tPagkasunog it 2 baeay ag 1 apartment building sa Boracay, nag-aywan it P600,000 nga halit\tContact Us\tAddress: 2406 Nobel corner Edison Streets, Makati City Philippines


Nagigirumduman Mo daw?—Hunyo 2013 | Pag-aadalan\nBASAHON SA Afrikaans Albanian Aleman Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik Español Estonian Ewe Finnish Ga Georgian Greenlandic Griego Guarani Haitian Creole Hapon Hiligaynon Hungarian Icelandic Igbo Iloko Indonesian Ingles Italiano Kazakh Kikuyu Kinyarwanda Kirghiz Koreano Kwangali Kwanyama Latvian Lingala Lithuanian Luo Malagasy Malay Maltese Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Pranses Quechua (Ayacucho) Quechua (Bolivia) Romanian Ruso Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Sranantongo Swahili Swati Swedish Tagalog Tahitian Thai Tsonga Turkish Twi Ukrainian Uzbek Venda Vietnamese Waray-Waray Wolaita Xhosa Yoruba Zulu\nAno an bibliomancy, asin paano iyan maninigong mansayon kan mga Kristiyano?\nAn bibliomancy iyo an basta sana pagbukas kan Bibliya sa pagtubod na an inot na tekstong mahiling matao kan kaipuhan na tabang. An tunay na mga Kristiyano dai naghahanap nin tanda o signos. Imbes, pig-aadalan ninda an Bibliya tanganing magkaigwa nin tamang kaaraman asin mag-ako kan paggiya nin Diyos.—12/15, pahina 3.\nAno “an kinaban” na maagi sana?\n“An kinaban” na maagi sana iyo an gabos na tawo sa kinaban na an pamumuhay dai uyon sa kabutan nin Diyos. (1 Juan 2:17) An daga asin an maimbod na mga tawo magdadanay.—1/1, pahina 5-7.\nMinsan ngani si Abel gadan na, paanong siya nagtataram pa sa sato? (Heb. 11:4)\nGinigibo niya iyan paagi sa pagtubod. Makakanuod kita sa saiyang pagtubod asin maaarog ta iyan. Buhay asin mapuwersa pa man giraray an halimbawa niya.—1/1, pahina 12.\nSa anong mga aspekto nin buhay maninigo kitang mag-ingat tanganing dai mairayo an satong sadiri sa Diyos?\nAn nagkapira iyo ini: trabaho o karera, pag-aling-aling asin paglilibang, pakikiasosyar sa natiwalag na kapamilya, paggamit nin modernong teknolohiya, pag-asikaso sa salud, salang pagmansay sa kuwarta, asin pagtao nin sobrang pagpahalaga sa satong opinyon o posisyon.—1/15, pahina 12-21.\nAno an manunudan ta sa kapakumbabaan ni Moises?\nImbes na magin orgulyoso huli sa awtoridad, si Moises nagsarig sa Diyos, bako sa sadiri. Habo ta nanggad na magin orgulyoso huli sa kapangyarihan, awtoridad, o kakayahan; imbes, gusto tang magtiwala ki Jehova. (Tal. 3:5, 6)—3/1, pahina 5.\nSain maistar an mga binuhay liwat?\nLimitado sana—144,000—an maistar sa langit. Pero, an kadaklan na bubuhayon liwat ibabangon giraray sa daga, na may paglaom na mag-istar diyan sagkod lamang.—3/1-E, pahina 6.\nAno an buot sabihon kan bagay na an mga Israelita ‘bakong turi sa puso’? (Jer. 9:26)\nSinda sutil saka rebelyoso, asin kinaipuhan nindang halion an mga dahilan kan pagkawara kan pagmati kan saindang puso—an kaisipan, kamawutan, o mga motibo na dai inuuyunan nin Diyos. (Jer. 5:23, 24)—3/15, pahina 9-10.\nPaano masasabi na si Jesus sarong halimbawa na nagkaigwa nin makahulugan na buhay?\nIgwa siya nin katuyuhan sa buhay—an paggibo kan kabutan nin Diyos. Makusog an pagkamuot niya sa saiyang Ama, asin namumutan niya an mga tawo. Huli kaiyan, aram ni Jesus na siya namumutan asin inuuyunan kan saiyang Ama. Iyan mga liyabe sa makahulugan na buhay.—5/1, pahina 4-5.\nAno an kaiba sa daganon na kabtang kan organisasyon nin Diyos?\nKaiba diyan an Namamahalang Grupo, mga komite kan sangay, nagbibiyaheng mga paraataman, mga grupo nin kamagurangan, mga kongregasyon, asin indibiduwal na mga Saksi.—4/15, pahina 29.\nTaano ta masasabi ta na an Diyos bakong maringis sa pagsagibo nin paghukom?\nSi Jehova dai nauugma sa kagadanan kan mga maraot. (Ezeq. 33:11) Ipinapahiling kan mga ginibo niya kaidto na mamumuton niyang pinapatanidan an mga tawo bago niya isagibo an paghukom niya. Nagtatao ini sato nin paglaom na makaligtas sa maabot na mga paghukom.—7/1, pahina 5-6.\nAn mga Israelita daw nagpapadusa nin kagadanan sa kriminal paagi sa pagbitay sa harigi?\nDai. An ibang nasyon kan suanoy naggigibo kaiyan, pero an mga Israelita dai. Kan panahon kan Hebreong Kasuratan asin posibleng pakalihis pa kaiyan, an paragibo nin maraot pinapadusahan nguna nin kagadanan, halimbawa baga, paagi sa paggapo. (Lev. 20:2, 27) Dangan an bangkay puwedeng ibitay sa harigi tanganing magserbing patanid sa iba.—5/15, pahina 13.\nTaano ta dipisilon makamtan an pambilog na kinaban na katuninungan?\nDawa dakul na an nagibo kan tawo, mayo sinda kan kakayahan na giyahan an saindang lakad. (Jer. 10:23) Kontrolado ni Satanas an kinaban, kaya dai magigibo kan tawo na magtao nin katuninungan. (1 Juan 5:19)—7/1, pahina 16.\nNagigirumduman Mo daw?—Hunyo 2013